text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
barnaansing
Oktober 30 , 2013Hevur VK nakrar ætlanir um at dagstovnarnir skulu opna fyrr um morgnarnar?
Tað er ein trupulleiki fyri nógvar kvinnur, at sleppa til arbeiðis kl 7. Flestu kvinnustørv hava eina arb tíð frá kl 7-15, men stovnarnir opna ikki fyrrenn kl 7.15.
Her í Vestmanna eru nógvir sjómenn, og ger hetta tað sera trupult hjá sera nógvum kvinnum, at hava eitt arbeiði, har tær skulu byrja kl 7.
Bæði á flakavirkjum, innan heilsurøkt, í ymiskum køkum (matstovur, røktarheim,bakara) osv. byrjar arbeiði kl 7.
Eg veit væl, at tað er ikki bara í Vestmanna, at ikki er opið fyrrenn kl 7.15.
Spurningurin er meira, um ikki tíðin er komin til at gera nakað við hetta, tí sannleikin er tann, at í alt ov nógv ár hava kvinnur verið noyddar at skifta arbeiði, sum ofta hevur við sær, at tær ikki sleppa at brúka sína útbúgving, ella arbeiða niðursetta tíð ( ikki allir arb-gevarar loyva hesum) tí tær sleppa ikki til arbeiðis kl 7. Tær rópa bara ikki so hart um hendan stóra trupulleikan.
Hevur Vk nakrar ítøkiligar ætlanir um at gera nakað við hetta. Um ikki, nær ætla tit so - saman við øðrum kommunum - at gera nakað við hetta?
kann ikki lata vera við at hugsa, at um tað vóru menn, sum skuldu møta kl 7 (tað er sjáldsamt at menn byrja kl 7) so høvdu vit slett ikki havt hendan trupulleikan :(
heilsan frá einum í ikki fær brúkt sína útbúgving fyrrenn børnini klára seg sjálvi um morgunin (fleiri ár)
Vestmanna Kommuna hevur ongar ítøkiligar ætlanir um at broyta upplatingartíðirnar. Hetta tí vit ikki hava fingið nakrar ítøkiligar fyrispurningar um hetta.
Um tað eru fleiri, sum hava hendan trupulleikan, eiga tey at rópa hart! Vestmanna Kommuna tekur spurningin upp, um tað vísir seg, at fleiri hava hendan tørvin.
Barnagarður hálva tíð
Oktober 30 , 2013meini ikki at hetta er eitt tilboð, tíverri.
Frítðíðarstovan - fínasta slag :)
Hatta er so tilboðið frá okkara síðu. Hevur tú tørv á einum serstakum tilboði, ert tú vælkomin at seta teg í samband við stovnsleiðsluna, sum so kann taka málið upp saman við umsitingini.
endurskin
Oktober 30 , 2013Veit at tað ikki hoyrir heima her, men valsignaði fólk brúkið endurskin !
Í hesum myrku mánaðunum er soo ringt at síggja fólk, sum eru í myrkum klæðum, so... please, brúkið endurskin tá tit ganga úti : )
Streymorkuverkið.
Oktober 24 , 2013Vita tit nakað í kommuni hvussu gongst við streymorkuverkinum hjá Uffa Bærentsen.
Man hoyrir aldrin nøkur úttalilsir frá honum
í fjølmiðlunum.
Er kommunan eisini við at hjálpa honum fíggjarliga við projektinum.
Ein spurin vestminningur.
Takk fyri spurningin
Vit vita ikki stórt meira, enn at tað daliga verður arbeitt við at fáa verkið klárt.
Kommunan stuðlar ikki projektinum.
Loftmyndir av Vestmanna
Oktober 24 , 2013Smb. portal.fo tann 21.10.2013, verða loftmyndir aftur tiknar av Føroyum í 2014. Flest allar kommunur í landinum hava ynskt, at myndir verða tiknar av teirra kommunu, men ikki Vestmanna Kommuna. Hvat er orsøkin til hesa støðutakan?
Vinarliga
Forvitin
Takk fyri spurningin
Loftmyndir vóru seinast tiknar av Vestmanna í mai 2009. Tá tað er so mikið stutt fráliðið síðani seinast, verður tað ikki mett sum neyðugt longu at taka myndir aftur – harafturat er hetta rættuliga dýrt!
Skomm
Oktober 24 , 2013Nær verður gøtan frá Vagnur og Óluvu Djurhuus gjørd. Hon er næstan vekk í grasvøkstri.
Takk fyri spurningin
Gøtan er ikki sett á skrá enn, men rætt hevur tú: bæði henda og eisini aðrar gøtur treingja harðliga til ábøtur.
Ljós á gøtuna við minnisvarðan
Oktober 24 , 2013Ætlaði bara at vita, hvussu gongur við arbeiðnum við at fáa ljós aftur á gøtuna við minnisvarðan?
Í mars 2013 svaraði VK soleiðis uppá sama spurning:
"Kommunan arbeiðir við einari loysn, so fólkið, ið gongur eftir hesi gøtu (ikki so fá), kunnu fáa ljós aftur á hesa gøtu. Tað er sera myrkt um veturin, og kann eisini skaði standast av hesum".
Takk fyri spurningin
Arbeiðið er sett á arbeiðsskránna hjá kommununi.
Vestmanna Havn.
Oktober 24 , 2013Havi lagt merkið til at innan fyri kajina
liggja tvey røð av reyðum/orange boyum,
í beinari linju.
Hvat er endamálið við hesum og er hetta
kanska í samband við onkra verkætlan
har inni?
Spurin vestmenningur
Takk fyri spurningin
Hesar boyur eru lagdar í samband við frítíðarvirksemið hjá Sp/f SÚS.
Gamli vegur er vorin óbrúkuligur til túrar
Oktober 24 , 2013Nú er gamli vegur blivin so vánaligur at tað ikki er gangandi turrskóddur meira,har má rennan omanfyri vegin má reinsast har sum vatni rennur yvur og út á vegin, í støðum er hylur um alla breiddina á vegnum tá eitt sindur av regni hevur verði,tað hevði verði kærkomi at fingi hjálpt uppá hettar annars lítla problem,tá frosti byrjar tá verður ikki gangandi,
Takk fyri viðmerkingina
Ynski tygara verður tikið upp á fundi í teknisku nevnd.
Ruskplássið
Oktober 24 , 2013Kostar tað nakað at sleppa av við skrell á ruskplássinum?
Takk fyri spurningin
Hesi gjøld verða kravd:
300 kr/m3 fyri vanligt burturkast fyri nøgdir størri enn
300 kr/m3 fyri stórvið og plattar, tó altíð í minsta lagi 300 kr.
skjóting
Oktober 24 , 2013Viðhvørt so kann man grenja, bara fyri at grenja!
Lat hasar menninar úti á Berg fáa frið at skjóta. Teir genera ikki meg, sjálvt um eg hoyri skotini. Tað er eitt sindur ´bíligt at skilda uppá, at hundarnir skulu blíva so bangnir! Skulu hundar nú eisini stýra okkum bygdafólkum. Er tað ikki nokk at teir stýra sínum eigarum?
Vestmanna er eitt so fantastiskt stað at búgva í. Her verður so nógv gjørt fyri trivnaðin hjá fólkinum. Vit hava ein fantastiskan borgarstjóra, sum roynir alt hann kann fyri at bøta um trivnaðin.
Eg elski at búgva her. Her er onki stress. Her er alt man hevur brúk fyri. Her býr ein rúgva av 'grenjum' - og fólkum í ganga í sera smáum skóm - men her er deiligt at vera allíkavæl
Vit takka fyri
Verður lagt út uttan viðmerking.
Læknin
Oktober 24 , 2013Vit hava ein frálíkan lækna í bygdini, sum er sera væl dámd, nú stendur at lesa at starvi sum lækni í Vestmanna er leyst frá Januar.
Onkur í VK má sláa í gjøgnum nú, so Guðrun fær nýggj hølir, nú má handlast, og tað skjótt.
Vit takka fyri viðmerkingina
Vit eru púra samd við tygum um, at vit hava ein frálíkan kommunulækna. Sum áður svarað, ger kommunan alt, ið vit kunnu, fyri at varðveita kommunulæknan.
Tekniska Nevnd fer á fundi í kvøld (24. okt. 2013) at viðgera spurningin um staðseting av eini komandi læknamiðstøð.
Vónandi kemur eitt tilmæli frá nevndini at leggja fyri til komandi bygdarráðsfund.
skúlabøur og læknahøli
Oktober 24 , 2013Haldi at tað er eitt frálíkt uppskot at byggja læknahøli omanfyri skúlan, um bara parkeringspláss eisini vera gjørd omanfyri bygningin. Og so hevði tað ikki verið verri, um tannlæknin, heilsusystirin og jarðamóðurin fluttu har niðan eisini, so skúlin fekk fleiri hølir, evt til kantinu/matarsal.
Takk fyri viðmerkingina.
Tekniska Nevnd fer á fundi í kvøld (24. okt. 2013) at viðgera spurningin um staðseting av eini komandi læknamiðstøð.
Vónandi kemur eitt tilmæli frá nevndini at leggja fyri til komandi bygdarráðsfund.
skjóting
Oktober 24 , 2013Eg búgvi eisini nær við skjótibreytina, og vil bara siga at eg ongantíð havi "generast" av skjóting har úti frá.
Vt takka fyri
Verður lagt út uttan viðmerking.
skjótibreytin
Oktober 24 , 2013Eg fari at takka fyri, at onkur sum býr tætt við skjótibreytina gevur positivar viðmerkingar her á síðuni.
Sum áður nevnt havi eg spurgt fólk í búgva tætt uppá skjótibreytini um larm og um vit órógva tey, og bert 1 persónur sigur seg blíva órógvaðan av hesum.
Eg vil ikki nevna nøvn, men kann siga, at eg havi spurgt fólk sum búgva undir skjótibreytini og heim til borgarstjórðan, og frá skjótibreytini og heim til brúnna um Hórará, haldi at tey flestu eru spurd, og eg fái sama svar, at skotini órógva ikki.
Eg veit heldur ikki hvat man vil, tá man tosar um fólk sum ganga túr har úti. Tey sum vit kenna sum ganga túr dag um dag har út eisini tá vit skjóta, steðga oftani á og hyggja meðan skoti verður, og av og á fáa tey sær 1 kopp av kaffi og eitt hugnaligt prát.
V.H Leif Klein.
Vt takka fyri
Verður løgd út uttan viðmerking.
Barnagarður hálva tíð
Oktober 16 , 2013hvussu er um eg ynski at barn mítt bert skal ganga í barnagarð hálva tíð? Er tað stadigvekk so at tit hava eitt tilboð um at hálv tíð er aðru hvørja viku?
Um so er - hvussu nógv brúka hetta tilboð? Ella er hetta eitt tilboð til helst ikki vilja hava at fólk brúka? Eg meini so við - hvør arbeiðir aðru hvørja viku?
Til ber at fáa børnini ansaði í barnagarði hálva tíð. Tá ganga børnini í barnagarði aðru hvørja viku, og foreldragjaldið er kr. 1.075.
Orsøkin til, at tilboðið er aðru hvørja viku og ikki ávísar dagar hvørja viku, er, at atlit mugu eisini takast til starvsfólkaorkuna.
Í Frítíðaransingini ber tað eisini til at fáa børnini ansaði hálva tíð. Foreldrini gera sjálvi av, hvørjar dagar børnini verða ansaði. Foreldragjaldið er tá kr. 550.
Í løtuni er bert 1 barn undir skúlaaldur í barnaansing hálva tíð.
Í Frítíðaransingini eru 6 børn hálva tíð.
Drekkivatn
Oktober 01 , 2013Er vatnið reint ?
Nær er vatnið kannað ?
Hvussu ofta kannað tit vatnið ?
fáa øll vatn úr sama brunni ?
Takk fyri spurningin
· Vatnið í Vestmanna er reint (Leggjast kann eisini avtrat, at til ber at síggja úrslitini frá vatnroyndunum undir Kommunan – Kommunalar Tænastur – Vatnroyndir.)
· Vatnið varð kannað í síðstu viku, men úrslit er ikki komið enn. Um ein vatnroynd ikki lýkur krøvini, fáa vit boðini pr. telefon beinanvegin.
· Vatnið verður kannað eina ferð um mánaðin
· Øll fáa vatn úr sama brunni
Oktober 01 , 2013hví hava tit ikki FB-deiling her á heimasíðuni?
Heilsan ein íð dámar at "lika" og "shara"
Takk fyri spurningin
Vit hava lurta eftir góðum ráðum, og stovna Facebook-síðu, har ið kunnað verður um kommunal viðurskifti.
Vit fara at senda fyrispurning til heimasíðuveitaran um kostnaðin av “dáma”- og “deil”-knøttum.
Takk fyri
Ikki tamarhald á kommununi
Oktober 01 , 2013Tann sum svarar at tað ikki manglar fólk á barnagardinum hevur i kvussu so er ikki tamarhald á kommununi. Tað er ein lygn og eigur ikki at koma fyri, at tit siga so. Ta manglar fólk kvønn dag og ta nógv eisini
Takk fyri spurningin
Vestmanna Kommuna er als ikki samd við tygum hesum viðvíkjandi. Kommuna hevur fasta normeringar í barnagørðunum eins og allar aðrar kommunur hava. Víst verður til svar frá 12. september 2013
“Tað mangla ikki starvsfólk á dagstovnunum í Vestmanna.
Tað kemur tó av og á fyri, at starvsfólk eru burtur frá arbeiði. Tað so er, hjálpa starvsfólkini á hinum stovunum til, umframt at avloysarir verða kallaðir til arbeiðis. Leiðararnir traðka eisini til, tá neyðugt er.
Vónandi er svarið nøktandi. Um ikki, vóna vit at frætta frá tykkum, gjarna persónligt.”
Røktarheim2
Oktober 01 , 2013Má geva undanfarna spyrjara rætt. 18 vestmenningar búgva á heiminum í løtuni, og eg helt meg hoyra ella lesa onkustaðni, at vit verða dupult so nógv gomul fólk um fá ár. So tann relevanti spurningurin má verða nær okkara røktarheimskapacitetur skal økjast. Hetta átti ein longu nú at lagt ætlanir um.
Tað er sera trupult at skilja, at kommunan tvørturímóti hevur ætlanir um at minka um plássini við at selja burturav.
Takk fyri spurningin
Víst verður til svar “Røktarheim" 23. september 2013.
Vestmanna Kommuna hevur givið Kvívík eitt tilboð um at keypa røktarheimspláss fyri tað, tað hevur kosta okkum vestmenningum at byggja heimið. Kommunan hevur als ikki bundið seg til at selja røktarheimspláss, men um kommunan er sinnað at selja, so verður prísurin tann sami sum fyri vestmenningar.
Samráðast við Thor
Oktober 01 , 2013Eg síggið á fundarskránni til komandi bygdarráðsfund at eitt sera áhugavert mál er á skránni. Tað er mál nr. 42 um at heimmila Havnanevndini um at samráðast við Thor. Tá hetta kemur á bygdaráðsfund fyri opnari hurð, er hetta longu rímiliga alment, so hvat snýr hetta seg um?
Hevði veri sera gott at fingið meir lív í aftur bygdini, so at fingið okkurt av virkseminum hjá Thor til Vestmanna hevði veri ein rættiligur fongur.
Ein vælnøgdur borgari ið tó saknar virksemi í bygdini :-)
Takk fyri spurningin
Vestmanna Kommuna arbeiðir í løtuni við at geva P/F Thor eitt tilboð um prís fyri at liggja við bryggju í Vestmanna. Hetta verður tó treytað av, at fleiri skip koma at liggja yvir eitt longri tíðarskeið, tó skal tað vera pláss fyri teimum skipum, ið eru heimahoyrandi í Vestmanna.
P/F Thor
Oktober 01 , 2013Bygdaráðsfundur 25.09.13
Mál á skránni :
Mál 42
Tilmæli frá Havnarnevndini um at geva Havnarnevndini heimild til at samráðast og gera
avtalu við P/F Thor.
J.nr. 2013-120
Hetta ljóðar áhugavert, kunnu vit fáa eina nærri kunning ?
Spentur :)
Takk fyri spurningin
Vestmanna Kommuna arbeiðir í løtuni við at geva P/F Thor eitt tilboð um prís fyri at liggja við bryggju í Vestmanna. Hetta verður tó treytað av, at fleiri skip koma at liggja yvir eitt longri tíðarskeið, tó skal tað vera pláss fyri teimum skipum, ið eru heimahoyrandi í Vestmanna.
Thor
Oktober 01 , 2013Havnarnevndin viðgjørdi á fundi 16. september 2013 munnligan fyrispurning frá P/F Thor um tilboð upp á at leggja nøkur av skipum teirra í Vestmanna.
Vil bara heita á Vestmann bygdaráð um at hugsa seg væl um hvat teri gera, so Vestmann ikki endar sum køstur hjá Thor !
Takk fyri tilráðing
Lagt út uttan viðmerking
Hvar bleiv tað av??
Oktober 01 , 2013Altso hvussu fungerar hesin spurnarkassin? Tað er alt ov leingi millum postarnar. Hví leggja tit ikki postarnar út? Fólk, sum skriva sakligar viðmerkingar til kommununa, síggja ikki tað aftur, sum tey hava skrivað, tí tað verður ikki lagt út. Tit høvdu ein spurning úr móðurmálsorðabókini sum einasta aftursvar í ein mánað, so tað sær út sum, at hetta verður ikki tikið serliga nógv í álvara longur. Eg gangi út frá, at fólk siga, at tey fara í bløðini við tí, ið tey hava upp á hjartað, tí tað, sum tey hava sent kommununi ikki verður lýst í "spyr bara". Eg haldi, at tit skulu leggja spurningarnar/viðmerkingarnar frá borgarunum út.
Vagnur Streymoy
Takk fyri spurningin Vagnur
Spurnarkassin riggar, men Vestmanna Kommuna var í summarfrí eitt tíðarskeið av sumrinum og varð tá ikki svarað spurningum. Spurnarkassin verður tikin í størsta álvara, og svara vit øllum spurningum, ið vit meta vera hóskiligar at svara. Tað koma av og á spurningar, ið beinleiðis fara eftir navngivnum persónum o.a, hetta verður ikki svara. Um sami spurningur verður settur fleiri ferðir, ella vit fáa nakrar sera líkir spurningar, verður hann svaraður eina ferð.
Umsitingin hevur sera nógvar uppgávur, og má traðfesta tíðina. Tískil verða spurningarnir ikki lagdir úr dagliga, men heldur samlaðir og síðani lagdir út.
Annars takk fyri nógvar góðar og konstruktivar viðmerkingar Vagnur, vóni tú fert at spyrja og seta líka nógvar spurningar í framtíðini, og at summarffrítíðin ikki setur ein steðg fyri hesum.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Vit eru mitt í festival sesongini og ein av stórstu føroysku festivalunum byrjar í morgin! Tað er nemliga G! Eg havi í nógv ár verið á G!, um ikki allar dagarnar, so onkran av døgunum. Útyvir tónleikin og stemningin á G!, so er mótin eisini í hásæti. ALT er loyvt á G! og tað er genialt. Man sær allar klædnastílar og tað er so hugaligt at síggja. Í tí sambandi havi eg sett fimm ymisk sett saman, sum eg kundi funnið uppá at fari í á G! Kanska tit finna íblástur úr onkrum av tí sum eg dámi. Míni ráð eru hvussu er, at tú skalt TORA! Far í tað sum tú hevur hug til og tað sum tú heldur er kul! Tað er ongantíð foooor serligt! Far uppá ovasta loft og finn onkra gamla troyggju ella jakka. Tað noyðist ikki at vera nýtt fyri at vera lekkurt. Leyp út í tað! Ja kanska fólk fara at hyggja einaferð eyka eftir tær, men tað er kanska tí tey høvdu ynskt at tey tordu líka væl sum tú! Góðan festival!
Grái jakkin er keyptur fyri umleið sjey árum síðani. Sólbrillurnar kunnu keypast í Vero Moda í SMS.
Lekkur blomstrut og summarlig shorts frá Insito á Toftum. Pelsjakkan fann eg á loppimarkna fyri nøkrum árum síðani.
Kjóli frá H&M og Mammu’sa gamli leðurjakki, sum er 42 ára gamal! <3
Ljósu klædningsbuksurnar eru frá Events í SMS! Super avslappandi at vera í.
Blomstruta troyggjan er frá Rákinum í SMS og lekkri regnjakkin fast í Events í SMS.
Minst til – Far í tað sum TÚ heldur vera kul! 😀
M&K

robotstxt: allowed

filter: keep


text:
Rakul Sjúrðardóttir Frederiksberg
15.04.2018 - 10:30
Tíðindi > Uttanlands > Annað
Forsetin í Turkalandi, Recep Tayyip Erdogan, og leiðarin í Russlandi, Vladimir Putin, hava tosað í telefon um støðuna í Sýria. Teir báðir eru blivnir samdur um at arbeiða fyri linna í økinum og leita eftir einari politiskari loysn. Tað upplýsir skrivstovan hjá Erdogan sambært DR.
Tíðliga leygardagin sendu USA, Frakland og Bretland 105 rakettir móti ymsum málum í Sýria. Álopið var sett i verk fyri at revsa sýriska valdsstýrið fyri at brúka kemisk vápn í býnum Douma síðsta vikuskifti, tá fleiri enn 40 fólk doyðu.
Erdogan segði, at álopið var rætt. Hann helt, at óansæð, hvør stóð fyri álopinum, skuldu tey revsast fyri at brúka kemisk vápn. Putin heldur, at atsóknin er í stríð við altjóða lógir. Sambært russiska forsetanum eru tað ikki prógv fyri, at sýriska stýrið stóð fyri kemiska álopnum, og tí heldur hann, at eitt aftursvar skuldi havt bíðað til altjóða eftirlitsfólk høvdu kannað álopið.
Les eisini: USA, Bretland og Frakland lupu á Sýria í nátt


text:
Norðradalur
Norðradalur er ein bygd í Streymoy. Norðradalur hoyrir til Tórshavnar kommunu. Í dag búgva 15 fólk í Norðradali (2011) og húsini, sum fólk búgva í, eru seks í tali. Barnaskúlin í bygdini varð niðurlagdur fyri umleið 10 árum síðani, og ganga børnini tískil í skúla í Havn. Fyrr var Norðradalur ein av bygdunum í Tórshavnar uttanbíggja kommunu, saman við Hoyvík, Hvítanesi, Syðradali og Argjum. Í dag verður barnaskúlin í bygdini nýttur sum bygdar- og samkomuhús, har guðstænasta verður hildin einar fýra ferðir um árið. Samkomuhúsið verður eisini nýtt til ymiskt annað, eitt nú til brúdleyp, føðingardagar o.t.
Norðradalur er gomul landbúnaðarbygd, har dentur varð lagdur á neytahald, seyðahald og flogfenaða. Í dag er eitt fjós í Norðradali við 50 neytum, harav eru 30 mjólkineyt, og eini 15 slaktineyt. Tveir seyðabøndur eru eisini í bygdini. Samanlagt hava teir umleið 600 seyðir. Hesir hava eisini nøkur slaktineyt. Í bygdini er eisini ein smoltstøð. Har arbeiða eini fimm til seks fólk og nakað meira, tá serliga nógv er at gera. Lendingarviðurskiftini í bygdini eru ikki av teimum bestu, og tí hevur Norðradalur ongantíð verið nøkur útróðrarbygd, men kortini eru tveir opnir bátar heimahoyrandi í bygdini.
Keldur[rætta | rætta wikitekst]


text:
Uruguai
Uruguai (Spanskt; República Oriental del Uruguay) er eitt land í Suðuramerika, sum hevur mark við Brasil móti norði og til Argentina í ein útsynning. Har búgva umleið 3,4 milliónir og fólkatíttleikin er 19,1 pr.km². Uruguei fevnir um eitt øki á 176.220 km². Høvuðsstaðurin eitur Montevideo. Málið er spanskt, og tað mesta fólkið er katólskt.
Tað mesta av Uruguai er slættlendi. Jørðin er góð og veðurlagið gott, nóg mikið av regni og góður sólargangur. Landið er tí eitt rætt landbúnaðarland. Bøndurnir hava mest lagt seg eftir seyða- og neytahaldi. Nýtslyplanturnar, sum teir velta mest av, eru epli, hveiti og mais; eisini dyrka teir væl av víni og tubbaki. Av tí at veðurlagið er so lýtt, og stórir sandar eru fram við Atlantshavi, kemur nógv fólk til Uruguai at stuttleika sær úti við strondina í frítíðini.
Innihaldsyvirlit
Søga[rætta | rætta wikitekst]
Landið var ein partur av tí spanska hjálandaveldinum til 1821, tá Brasil legði landið undir seg. Uruguai gjørdist sjálvstøðug tjóð í 1828. Í hjálandatíðini varð økið nevnt Banda Oriental, sum merkir eystari áarbakki Uruguei-ánni. Hetta sæst eisini aftur í almenna navinum.
Politikkur[rætta | rætta wikitekst]
Marijuana[rætta | rætta wikitekst]
Sum fyrsta land í heiminum hevur Uruguai gjørt av, at tað ikki longur skal vera ólógligt at dyrka, selja og brúka marijuana. Eftir 12 tíma langa viðgerð í senatinum týsdagin 10. desember 2013 bleiv nýggja lógin samtykt við 16 atkvøðum fyri og 13 ímóti. Undirhúsið í Uruguai samtykti lógina longu í juni 2013, og roknað varð við, at hon skuldi setast í gildi í apríl mánaði í 2014. Sambært lógini fáa fólk 18 ár og eldri rætt til at keypa upp í 40 gramm av marijuana um mánaðin. Stjórnin vónaði, at lógarbroytingin fór at gera sítt til at steðga narkokartellunum í landinum, men tey ivasomu siga, at hon fer at gera tað lættari hjá fleiri fólkum at fáa rúsevni. Sálarfrøðingar siga, at lógin fer at elva til, at talið av fólkum við sálarsjúkum fer at vaksa, og skúlalærarar stúra fyri, at fleiri næmingar fara at dumpa. Og apotekarar eru ikki fegnir og siga, at nýggja lógin fer at skaða teirra umdømi [1].
Landafrøði[rætta | rætta wikitekst]
Landslutir[rætta | rætta wikitekst]
Landið er býtt sundur í 19 landslutir:
Keldur[rætta | rætta wikitekst]
Slóðir[rætta | rætta wikitekst]


text:
Heiðursløn fyri góða miðling av gransking
Granskingarráðið hevur gjørt av at heiðra ein persón, sum hevur dugað serliga væl at miðla granskingarúrslit, hevur víst á týdningin av gransking ella á annan hátt varpað ljós á nyttuna av vísindum.
Talan kann verða um granskara, miðalfólk ella annan, sum á greiðan og lætt skiljandi hátt hevur lýst granskingarúrslit og víst ávirkanina og týdningin av hesum í okkara gerandisdag. Hetta kann vera í útvarps- ella sjónvarpssendingum, í greinum, fyrilestrum, bókum, plakatum ella øðrum.
Almenn og skipað miðling av granskingarúrslitum er sera týdningarmikil fyri okkara fatan av gransking og av nyttuni, sum granskingin hevur fyri okkara gerandisdag.
Granskarar vera oftast mettir eftir, hvussu dugnaligir teir eru at miðla vísindaliga, og hetta er sjálvsagt sera týdningarmikil partur av teirra starvi. Samstundis er tað tó greitt, at hendan miðlingin ofta er til aðrar granskarar og ikki til almenningin. Tí er eisini neyðugt at kunna meira alment um gransking og granskingarúrslit. Tað er ikki altíð lætt, tá evnir ofta eru bæði umfatandi og torskild. Tað skulu tí serligir førleikar til at miðla alment.
Við hesum bjóða vit øllum at senda inn uppskot um, hvør skal fáa heiðurin fyri bestu miðlingina av gransking fyri 2012. Í uppskotinum skal grundgevast fyri, hví víðkomandi eigur at fáa heiðurin. Eisini skal avrit av greinini, bókini, filminum, ljóðupptøkuni ella líknandi leggjast við uppskotinum. Tað ber eisini til at senda slóðir til keldurnar.
Ein dómsnevnd við umboðum frá felagnum Føroysk Miðlafólk, Fróðskaparsetrinum og Granskingarráðnum fer at finna besta boðið millum innkomnu uppskotini. Vinnarin verður kosin á Vísindavøkuni 2012, fríggjakvøldið 28. september.
Dómsnevndin fer at meta innkomnu uppskotini út frá hesum evnum:
- Miðling á einum høgum stigi til ein breiðan skara
Evnini at fanga fólk uttanfyri granskingarheimin og samstundis at varðveita eitt høgt fakligt stig innan gransking eins og miðling.
- Íkast til at økja um fatanina av gransking fyri samfelagið
Evnini til við greiðari miðling at økja um fatanina av týdningin av gransking fyri samfelagið.
- Fangandi og kjakkveikjandi miðling
Evnini til at miðla á ein fangandi og kjakkveikjandi hátt og harvið verða við at byggja brýr millum vísindaliga heimin og hin partin av samfelagnum.
Seinasta freist at senda uppskot inn um, hvør skal móttaka heiðurin, er 10. september 2012. Uppskot skulu sendast til Granskingarráðið á teldupost gransking@gransking.fo ella við brævi til Granskingarráðið, Bryggjubakki 12, Postrúm 259, 110 Tórshavn.


text:
Myndir: Lívligt við bátahylin
Mentan22-07-2018 - 23:46 - Jóanis Albert Nielsen
Um vikuskiftið hevur tað verið rokan í fjøruni í Runavík. Tað árliga Laksatorgið varð hildið fyri 18. ferð og nógv fólk løgdu leiðina framvið bátahylin í Runavík, har tey kundu royna ókeypis laksarættir,úr rávøru frá Bakkafrost. Umframt stóra sølutorgið, var góður tónleikur, undirhald á sjógvi og landi, smakkiroyndir, barnatiltøk og ikki minst søla av laksi, sum setti sín dám á dagin.
Góður hýrur var á gestunum, sum í ár eisini fevndi um vitjandi ferðafólk frá stóra ferðamannaskipinum Mein Schiff 3. Nøkur serstøk tiltøk vóru sett í verk í sambandi við útlendsku vitjanina. Millum annað skipaði Eysturoyar dansifelag fyri føroyskum dansi, umframt at pallstjórin týddi alt, sum varð sagt til fremmand mál.
Tað var Visit Runavík, sum saman við Runavíkar Havn, vóru til reiðar at taka ímóti gestunum og ferðafólkunum til árliga Laksatorgið við bátahylin í Runavík.
Sí myndarøð frá Laksatorginum.
Myndir: Rógvi Langgaard, Simon Nordendal, Visit Runavík og Port of Runavík.


text:
Ytru Smá-Útoyggjarnar hjá USA
Ytru Smá-Útoyggjarnar hjá USA (alment: United States Minor Outlying Islands) er eitt heiti ið verður nýtt um fleiri oyggjar hjá USA í Kyrrahavinum og 1 í Karibiahavinum. Tær størstu oyggjarnar eru Baker Island, Howland Island, Jarvis Island, Johnston Atoll, Kingman Reef, Midway Islands, Palmyra Atoll, Wake Island (oyggjar í Kyrrahavinum) og Navassa Island í Karibia. Oyggjarnar fevna um eitt økið á 34,2 km2. Umframt oyggjarnar eru mangir hólmar, stakkar, drangar og sker.


text:
Orð: Petur Jacob Sigvardsen
Viðmerking: Yrktur 17. mai 2009.
Mær leingist hin staðin at síggja,
tá lívssólin søkkur í kav,
mítt heimland – Jerúsalem nýggja,
sum Jesus í trúnni mær gav.
Eg veit, at eg verdur ei eri
at stíga um paradís grind,
tí blettaðan búni eg beri
av óreinsku, føllum og synd.
Eg líti tó á tína náði,
tá, Jesus, eg komi til tín,
at rættlætisbúnan eg fái,
sum tú hevur vunnið til mín.
Hann synd mína alla kann fjala,
so Gud meg í Kristusi sær
í himli, har ævig er sæla,
tí Guds lambið verdugt víst var!
Nú fækkast nógv vinir á foldum,
mong andlit, ið vóru mær kær,
tey sovandi hvíla í moldum,
– og horvið er heimið, ið var.
Gud, gev, eg tey aftur má síggja,
tá lívssól er sokkin í kav,
í himmalska heimlandi nýggja,
sum Jesus í trúnni mær gav.


text:
Kappsigling á kollafirði
Mentan05-06-2018 - 12:45 - Jóanis Albert Nielsen
Vit ætla, at teir sum fara at sigla, koma í bátahylin við bátunum fríggjadagin 8.juni, millum klokkan 18.00 og 21.00. Melda til, fáa eitt prát, og fyrireika okkum til siglingina dagin eftir. Hetta er kortini ikki eitt krav. Húsið hjá Bátafelagnum stendur opið.
Annars ber til at melda til, við at ringja 292423 ella 229555
Kostnaðurin fyri at vera við, er 100kr fyri hvønn bát. Peningurin fer til Bátafelagið.
Konto nummar 9181 1298498 ella 64601605471
Seglið skal ikki vera størri enn 6,5m2 og allir luttakarar skulu vera í bjargingarvesti.
Aftan á siglingina, verða kaffi og pannukøkur at fáa, og nr 1,2 og 3 fáa steyp
Vit vóna at fáa vind í seglini aftur.
Kollafjaraða bátafelag.


text:
Nýggj heimasíða
Listafelag Føroya hevur fingið nýggja heimasíðu
Síðan er í gerð
Listafelagið hevur í samstarvi við p/f Knassar arbeitt við at seta heimasíðuna www.listafelag.fo upp. Arbeiðið er um at koma...
Ársaðalfundurin 2008 útsettur
Lýst varð í miðlunum, at ársaðalfundurin hjá Listafelagnum skuldi vera á Listasavninum 21. juni, men orsakað av forfalli hjá...
Gomlu gerðabøkur felagsins teldutøkar
Listaskálin At tey, sum stovnaðu Listafelagið høvdu visiónir vísir henda greinin í viðtøkunum: Allir lutir felagsins skulu fyribils goymast á "Føroya...
Føðingardagur mikudagin 23. mars kl. 17.
Mikudagin 23. mars eru 70 ár síðani felagið varð stovnað í Keypmannahavn. Í tí sambandi bjóðar feglaið til eina...
Framsýningar hjá Listafelaganum
Nú er onnur av teimum fimm framsýningunum fyrjað, sum Listafelag Føroya skipar fyri í sambandið við at tað eru...
Samskiftisins List
Samskiftisins List" er tiltak, sum var í Listaskálanum leygardagin við samrøða við powerpointframløgu millum Per Arnoldi og Nils Ohrt um...
Nils Ohrt bjóðar øllum listaáhugaðum til fýra seminar
Í heyst bjóðar Nils Ohrt, stjóri í Listasavninum, øllum listaáhugaðum til fýra seminar um framsýningina við Per Arnoldi og um...
Jón Sonni Jensen – FIMM FRAMFÚS LISTAFÓLK
Hetta er seinasta av teimum fimm framsýningunum í ár, sum Listafelag Føroya skipar fyri í sambandi við at tað...
Fríggjadagin 2. desembur Sámal Blak í Leikalund í Klaksvík
Fríggjadagin 2. desembur letur fjórða framsýningin hjá Listafelagnum í sambandi við 70 ára dagin upp í Leikalund í Klaksvík....


text:
Snorri Brend
28.08.2014 - 21:13
Tíðindi > Samfelag & Politikkur > Annað
Løgmaður fyllir 50 ár: - Eg hoyri onkuntíð fólk siga, at Kaj Leo er ein veikur leiðari, sum verður stýrdur av øðrum. Men vit sum kenna hann ”aftanfyri kulissurnar” vita, at hann kann sanniliga eisini ”sláa nevan í borðið”, tá tað er tiltrongt.
Tað sigur tingmaðurin Helgi Abrahmsen í síni føðingardagskvøðu til løgmann okkara, Kaj Leo Holm Johannesen, sum í dag verður fimmti ára gamal.
Les her: Hetta er Kaj Leo
Teir báðir hava verið saman í mongum politiskum samrøðum og orrustum, og hava als ikki altíð verið samdir um øll mál.
Hóast hetta er Helgi sannførdur um, at Føroyar hava ein góðan mann á ovastu politiska sessinum.
- Tað er lætt at arbeiða saman við Kaj Leo, tí tú veitst altíð hvar tú hevur hann, sigur Helgi Abrahamsen.
AVGJØRDAR MEININGAR
Helgi Abrahamsen leggur dent á, at øll sum kenna Kaj Leo munnu vera samd um, at hann er ein sera dámligur persónur.
- Kaj Leo hevur eitt lætt sinnalag. Um tú onkuntíð ert ósamdur við hann - nakað sum ofta hendir í politikki, so veitst tú, at tá fundurin er liðugur, so er hann framvegis tín vinur.
- Hann hevur haraftrat tann góða eginleikan, at hann er als ikki illmintur.
Í heilsan síni vísir Helgi á, at júst hetta kann í ávísum førum verða skeivt fatað. Tí eftir hansara fatan er Kaj Leo ein góður leiðari, sum hevur sínar avgjørdu meiningar.
- Jú, hann hevur sínar avgjørdu meiningar, men sigur tingini á røttum staði. Tí er tað lætt at arbeiða saman við honum, sigur floksfelagi hansara.
Kaj Leo hevur ikki bert sínar avgjørdu meiningar. Hann er eisini ein sera góður taktikkari.
TAKTIKKARI
Helgi hevur sjálvur lagt til merkis, at Kaj Leo er ein betri taktikkari, enn mong – bæði hann og onnur - meta hann vera.
Hetta vísti seg ikki minst, tá hann gjørdist løgmaður. Tá tók hann veruliga øll á bóli.
Helgi Abrahamsen lýsir tað soleiðis:
- Tvær vikur áðrenn hann gjørdist løgmaður, kom hann inn á skrivstovuna hjá Sambandsflokkinum á Gamla Apoteki. Eg minnist, at eg segði við hann, at tað var ein trupulleiki fyri flokkin, at sjálvt okkara egnu veljarar ikki trúðu uppá, at hann nakrantíð kundi blíva løgmaður.
- Fáar dagar seinni sótu vit, púra óvæntað, til samgongusamráðingar. Og tað er ikki ov nógv sagt, at heldur ikki tá roknaði nakar við, at hann fór at gerast løgmaður.
- Ikki fyrr enn tann morgunin, tá samráðingarnar vóru lidnar, fingu vit í flokkinum at vita, at hann skuldi verða løgmaður, sigur Helgi Abrahmasen.
Og hann leggur aftrat:
- Í hesum stólinum hevur hann sitið líka síðani.
Helgi leggur at enda dent á, at Kaj Leo, at er ein rættiliga familjukærur persónur.
- Onkuntíð hava vit politikarar verið noyddir at víkja fyri fótbóltsdystum hjá synunum, sigur Helgi við einum brosi.
Privat mynd


text:
Jákup: Grov manipulatión og ósannindir merkja útsagnirnar
Politikkur26-11-2017 - 16:36 - Jóanis Albert Nielsen
Grov manipulatión og ósannindir merkja útsagnirnar frá Høgna Hoydal og øðrum Tjóveldisfólki.
Høgni Hoydal sigur at hann hevur vunnið størri fiskirættindi enn nakar annar.
Loddrøtt lygn.
Undanfarna samgonga við Vestergaard á odda megnaði meir enn nakar annar Á fiskivinnuøkinum.
Høgni Hoydal sigur at Fólkaflokkurin vil lata privatum aktørum ognarskapin til fiskirættindi.
Loddrøtt lygn.
Uppskot Fólkaflokksins er at fiskiloyvini skulu latast sum brúksloyvi við uppsagnarrætti.
Annita Á Fríðriksmørk sigur at tjóðveldi ætlar at geva verandi aktørum 75 % av kvotunum grunda á kvoturnar í 2017.
Hetta er órættvísi so tað forslær.
Her ger Tjóveldi stóran mun á botnfiskaflotanum og uppisjóarflotanum. Kvoturnar hjá uppisjóarflotanum eru søguliga høgar, tað er tær ikki hjá botnfiskaflotanum.
So Tjóveldi nørir um hjá teimum sum eru best fyri og straffar tey sum eru ringast fyri.
Nokk fyri hesuferð. Men bara eitt afturat. Eg havi á Tingi stríðst fyri, líka síðan makrelkvoturnar hækkaðu, at býta makrelin javnari millum allar bólkar í okkara fiskivinnu. Tíverri fekk eg ikki undirtøku fyri hesum í undanfarnu samgongu - men hóast fleiri royndir, so fekk eg heldur ongan stuðul frá Tjóðveldi ella Javnadarflokkinum. Men hesir flokkar himpraðust ikki fyri at føra eitt valstríð har teir lovaðu at býta virðini javnari.
Higartil hava vit ikki sæð nógv til hesi lyfti.
Jákup Mikkelsen


text:
Haldini á Business-line eru árshald, ið eru galdandi eitt ár fram, frá tí degi, tey eru teknað.
Kodurnar eru persónligar og ikki er loyvt at geva øðrum persónum atgongd til hesar.
Business-line hevur 2 sløg av haldum:
1. Alpha-haldið gevur atgongd til øll roknskapartøl í skipanini,
men ikki atgongd til uttanhýsis roknskapir.
2. Bravo-haldið gevur atgongd til øll roknskapartøl, umframt
atgongd til uttanhýsis roknskapir hjá partafeløgum.
Øll feløg hava møguleika at rætta í síni vinnuskrá.
Business-line hevur onga ábyrgd av feilum í skrásetingum.
Um eitt hald skal uppsigast, skal tað gerast í seinasta lagi 1 mánaða áðrenn tað gongur út


text:
So skerdu teir eikina Stórį
um vatnorkuśtbygging ķ Eysturoy
Uttan nakaš hóvastįk eru įirnar viš Noršskįla tiknar upp ķ vatnorkuskipanina viš Eišisvatn. Hvat fingu vit burturśr, og hvussu sęr śt?
Sum ein eik hevur Stórį viš Noršskįla ligiš ķ lendinum ķ tśsundi av įrum. Rótin į Móstųšuni ķ Sundinum, og bulurin śr sjóarmįlanum og nišan ķ Skįlagjógv nišanfyri landsvegin. Omanfyri landsvegin savnast greinarnar śr ymsum ęttum.
Undan Grįakletti og Grįasteini fyri noršan kemur Dalįin so smoykin. Tippisį viš sķnum lųkum kemur av Skįlaskarši, oman ķgjųgnum Ovaru fossar og Nišaru fossar og Fossagjógv. Stundum er fossurin ķ Fossagjógv ein lķtil lųkur, sum sigur stillar sųgur um blómur og fuglar į leišini. Ašrar tķšir sum froysandi ódjór, iš vil taka trųlliš ķ fossinum viš sęr ķ feršini, men enn stendur taš lķka treiskt, sum taš hevur stašiš ķ ųldir.
Sķšani leikar Tippisį oman ķ Dal, har nišurfalnu krįarlųgini standa tųtt fram viš įarbakkanum, og boša um lķv ķ farnum tķšum. Nišri ķ Tippi leggjast greinar afturat undan Fossabrśgv og Breišateigi.
Skaršsį kemur av Skaršinum undir Nųvini oman móti Tingheyggi, og fellur nišur ķ Gjųnna sunnanvert Tingheygg. Skįlį savnar sęr lųkir śr lendinum undir Stórarókshamri og Lokkafelsryggi. Hon savnar eisini lųkir śr Lokkafelsduri, sum ķ ųldir hava griviš sęr legu ķgjųgnum Lokkafelsrygg. Skįlį fellur somuleišis ķ stórbarum fossi nišur ķ Gjųnna sunnanvert Tingheygg. Śr Gjųnni gongur leišin oman į Tśvu.
Ķ tronganum viš Djśpakassarygg renna įirnar saman, og fara froysandi oman ķ Djśpakassa, Skįlagjógv, Antarvaš og į Móstųšuna. Ósan, sum einaferš va
Vatnorkuśtbygging
Fyri nųkrum įrum sķšani varš fariš at gera vatntunil millum Svķnįir og Noršskįla, soleišis at vatniš śr įunum viš Noršskįla kundi leišast noršur til Eišisvatn. Henda verkętlanin veršur ofta nevnd Eiši2.
Vegur varš gjųrdur til munnan til vatntunil nakaš sunnanfyri og nišanfyri tunnilin į landsvegnum viš Noršskįla. So varš fariš at spreingja. Bygdarfólkiš viš Noršskįla kvakk viš av ristingum og fjalladuni bęši į degi og nįtt ķ langa tķš. Henda ófrętta frįbošanin fjaraši so lķšandi burtur, so hvųrt sum arbeišiš kom longur noršur. Skjótt lį stór rśgva av sprongdum gróti frį tunlinum oman eftir Tunguni.
Nęsta frįbošanin kom seinasta vetur og vįr, tį Stórį rann tjśkk ķ evju ķ langa tķš. Evjan rann śt į sjógv og litaši Sundiš grįtt śt į mišjuna og sušur móti Brśnni um Streymin. Allur vųkstur ķ fjųruni var avtakin av evju śr tunlinum.
Seinasta summar varš fariš at gera vatntųkurnar ķ įunum. Smįar byrgingar at samla vatniš ķ slokurnar. Tyrla fleyg sum klokkupendil millum vegin og įirnar viš betongi. Ikki bara stóru įirnar, men hvųr lųkur fekk sķna vatntųku. Sjey tųkur frį Skįlį til Tippisį umframt nakrar noršanfyri Tippisį.
Um įrskiftiš seinasta varš sagin sett į. Allar tęr ovaru greinarnar til Stórį vóru kvettar av. Ikki ein vatndropi sleppur framviš. Stórį liggur nś sum ein skerd eik eftir ķ lendinum, har krśnan er kvett omanav. Sęrt tś myndina av fólnašu innantómu eikini?
Einki hóvastįk
Uttan nakra nęrri frįbošan vóršu įirnar viš Noršskįla knżttar upp ķ vatnorkuskipanina viš Eišisvatn. Einki hóvastįk. Eingin snórur kliptur. Eingi hįlovandi tķšindafólk og eingi myndafólk. Hendingin er ikki ein gongd nevnd į heimasķšuni hjį eigaranum, okkara elfelag! Myndir eru nś į www.varvasteinur.net.
Eingin tķšindafundur um, hvussu ótrśliga stóran tżdning hesar įirnar hava fyri grųna immiggiš hjį Fųroyum. Einki um fyrimunir og vansar fyri nįttśru og umhvųrvi į stašnum. Einki um fyrimunir og vansar fyri vinnuvirksemiš ķ Sundalagnum. Eingi framleišslutųl og einki um, hvussu nógvar CO2 eindir fęrri verša sleptar śt ķ lofthaviš viš Fųroyar, nś hesar įrinar afturat renna noršur ķ Eišisvatn. Bara tųgn, deyšatųgn.
Hvussu sęr śt?
Beint nišanfyri vatntųkurnar er so at siga ikki ein dropi av vatni ķ įunum, sjįlvt um taš hevši regnaš nįttina frammanundan, eg kom framviš. Fossarnir upp ķ Gjųnni sunnavert Tingheygg eru so at siga heilt turrir, men nišanfyri rennur ein lķtil lųkur, helst frį keldu į stašnum. Ķ Gjųnni er frišur nś, kirkjugaršsfrišur!
Tippisį er serliga turr meira enn hįlva leiš oman móti Tippinum, men fossurin ķ Fossagjógv slapp undan, tķ vatntųkan liggur ķ gjómunnanum. Inni ķ Fossagjógv ber enn til at hoyra fossin siga sųgur og kvųša kappakvęši.
Nógv lendiš setir til įargreinarnar nišanfyri vatntųkurnar, so vęntandi var, at nakaš av vatni fór at vera ķ įnni, tį vįtt var um. Ein vanligan vįtan vetrardag rennur Stórį ķ turrari summarfylling frį landsvegnum omanfyri Noršskįla og oman į Móšstųšuna. Ķ turrari summarfylling mitt um veturin. Taš er lķtiš at bjóša fremmandafólki.
Nś kavin liggur, er nakaš taš sama av vatni ķ įnni, tį hon kemur oman til landsvegin, sum tį taš hevur regnaš. Uppi ķ Gjųnni sunnanvert Tingheygg var lųkurin ikki deyšakaldur, men hevši so frętt av jaršarflųga, at hann bręddi kavan, og var opnari her uppi enn longur nišri.
Vęntandi veršur Stórį sera lķtil, tį turkur er um summariš. Fossarnir ķ Skįlagjógv og ķ Antarvaš verša tį bert nųkur hżm, sum flaksa ķ lķggja lotinum, eisini teir. Livst, so spyrst.


text:
- Tíðindi, mentan og ítróttur
Fjórða ódnin í eina viku
Eftir midnátt var eingin fráboðan komin, tá útvarpið tosað við politiið í morgun. Takið fór av einum sethúsum í Klaksvík.
Og vegurin við Sandvíkarhjalla varð stongdur í næstan tveir tímar í gjárkvøldið, tí helvtin av einari bingju feyk á vegin.
Bingjan var við at fara, og politiið stongdi tí landsvegin fyri at binda um heilan fingur. Løtu seinni fór helvtin av bingjuni út á vegin.
Vegurin við Sandvíkarhjalla var opin aftur um ellivutíðina. Strandfaraskip landsins avlýstu eisini nógvar ferðir í gjárkvøldið fyri veður.


text:
Ofta settir spurningar
Barnsburður?
Ringjast skal til ljósmøðraviðtaluna í Fuglafirði á telefon 44 43 60.
Fráboðan um leysgangandi djór?
Fráboðanir um leysgangandi djór, t.e. seyð, gæs, hund ella hest, skal gevast politistøðini í Runavík á telefon 47 14 88. Haðani verða boð givin hundafangaranum í Fuglafjarðar kommunu.
Hvussu biði eg um bátapláss?
Fuglafjarðar havn umsitir bátaplássini, les meir um tað her.
Hvussu flyti eg?
Verður flutt innanfyri kommunumark, verða boð givin Fuglafjarðar kommunu. Verður flutt til aðra kommunu í Føroyum, boðar tú frá í teirri kommunu, sum tú flytir til.
Verður flutt til Danmarkar ella annað Norðurland, skalt tú nýta "Internordisk flytteattest", sum handa verður teirri kommunu, ið flutt verður til.
Verður flutt til stað uttanfyri Norðurlond, boðar tú Fuglafjarðar kommunu frá, og vit boða síðan Landsfólkayvirlitið og heilsutrygd frá. Landsfólkayvirlitið boðar TAKS frá.
Borgarin skal sjálvur boða posthúsi, peningastovni o.s.fr. frá.
Hvussu fyrihaldi eg meg í sambandi við andlát og jarðarferð?
Boðað verður frá á kommunuskrivstovuni nær viðkomandi andaðist, og nær jarðarferðin verður. Gravarin fær boð hiðani, og hann syrgir fyri at grøv verður grivin. Í hesum sambandi verður minnt á, at avvarðandi kunnu biða pláss til hjúnarfelaga undir liðini á grøvini, sum grivin verður.
Avvarðandi sjálvi skulu seta seg í samband við prest og sangarar. Kommunan bjóðar kortini líkbil til teirra, ið ynskja tað. Prestur hevur telefon 44 40 13, meðan høvuðsnummar kommununar er 66 80 00.
Hvussu vera boð givin barnaverndini?
Samband fæst við at formann barnaverdarinnar á telefon 23 80 59.
Eisini ber til at ringja til leiðaran á sosialu deild, Irenu Olsen, á telefon 23 80 13.
Rottur?
Um tú varnast rottur, skal boðast frá til rottufangaran, á telefon 23 80 27.


text:
Agnar Frederiksen
21.03.2018 - 20:25
Tað eydnaðist ikki hjá føroysku kvinnunum at fáa stig burturúr í EM-undankappingardystinum í Høllini á Hálsi í kvøld, har Makedonia var á vitjan.
Ítróttur > Ítróttur > Hondbóltur
Tað varð væntað, at hetta kundi gerast ein spenanndi dystur, og tað var eisini javnt ein stóran part av dystinum. Men eftir javnleik í hálvleikinum tók Makedonia spakuliga meira og meira yvir í 2. hálvleiki, og vann 22-15.
Føroyar byrjaðu við hesum liðnum: Vivian Petersen, Turið Arge Samuelsen, Marianna G. Eystberg, Durita C. Jojic, Kristianna H.Joensen Bjarta O. Johansen, Eir Berg
Føroyar spældu við einari álopskendari 5-1 verju. Førosyki málverjin Vivian Petersen stóð sera væl í 1.hálvleiki, og hevði gott stýr á makedónsku skotunum. Føroyska verjan helt Makedonia til bert sjey mál. Hinvegin haltaði tað í álopspartinum hjá føroyska liðnum størsta partin av dystinum.
Eftir hálvleik fekk Makedonia av álvara hol á málskjótingina, og fekk til tíðir skrætt føroysku verjuna sundur. Eisini eydnaðist mótálopini væl hjá útiliðnum. Makedonia spakuliga bygd sína leiðslu upp í 2. hálvleiki, eftir at liðið ongantíð var á odda í 1. hálvleiki. Málverjin hjá Makedonia kom eisini væl í gongd í 2. hálvleiki, og var við til at lukka dystin.
Tað var ein dystur merktur av feilum hjá báðum liðum, og har føroyska álopsspælið ikki var nóg aggresivt. Føroyingar vóru ikki nóg neyvir við bóltinum, men ymiskt jaligt er at taka við til útidystin sunnudagin. Serliga var tað góða verjan og avrikið í 1. hálvleiki, og ein málverji ið stóð sera væl.
Føroyar - Makedonia 15-22 (7-7)
Føroysku málskjúttarnir
Turið Arge Samuelsen 5
Kristianna H. Joensen 3
Daniella Joensen 2
Marianna G. Eystberg 2
Bára K. Hansen 1
Eir M. Berg 1
Durita C. Jojic 1


text:
Bergtórur Hjelm Bjerkhamar hevði Ólavsøkugudstænastuna 2018
ÓLAVSØKAN 2018 - valfartaðu til Ólavsøkuna
Dan Klein --- 06.08.2018 - 08:30
Ólavsøkan 2018 er farin afturum í fagrasta veðri, og bæði føroyingar og útlendingar valfartaðu til Havnar at uppliva Ólavsøkuna í ár.
Kristiliga Tíðindtænastan
v/Poul Jóhan Djurhuus
gjaranes@gmail.com
SKRIVAÐ: pjd 01.08.18.
Aftur í ár var nógv kristiligt á skránni, sum altið á Ólavsøku. Siðbundnu útifundirnir við Ebenezerkórinum á Ebenezertrappuni og Frelsunarherinum við Gamla Bókhandil, er eitt satt trekkplástur hjá nógvu Ólavsøkugestunum, sum sýnast at stórnjóta kórsangin hjá Ebenezerkórinum og horntónleikin hjá Frelsunarherinum; í hvussu er hoyrdu vit rapportarnar hjá Kringvarpinum, sum so hjartaliga sungu við í felagssanginum hjá Frelsunarherinum.
ÓLAVSØKUEVANGELISTAR: Men tað er ikki einans sangurin ið dregur, tí har eru eisini trivaligar evangeliskar røður at hoyra sum t.d. frá teimum báðum Ólavsøkuevangelistunum Svenningi av Lofti og Njál Djurhuus, sum á hvørjum ári vitjar heim úr Oslo til Ólavsøkuna.
Fríggjakvøldið skipaði Svenning av Lofti fyri stórfingnari sangløtu í Ebenezer, har tað varð bæði sungið, vitnað og talað fyri fullsettum hølum. Onkur kundi kanska hugsa, at hetta var eitt slag av upphiting til andaliga aktivitetin á Ólavsøku.
SKRÚÐGONGA: Eitt, sum vit ikki vildu verið fyri uttan á Ólavsøku er, tá Prestar og løgtingsmenn so prýðiligir ganga skrúðgongu millum Løgtingshúsið og Havnar kirkju, Dómkirkjuna, har teir á hvørjum ári leggja oyra til sálmasang, bíbliutekst og prædiku.
ÓLAVSØKUPRÆDIKAN: Skipanin í samband við Ólavsøkuprædikuna er soleiðis, at tann elsti av teimum prestunum, sum ikki enn hava hildið eina Ólavsøkuprædiku verður tann, ið skal halda prædikuna. Í ár fall luturin á Hvalvíksprestin Bergtórur Hjelm Bjerkhamar, sum hevur verið prestur í Norðstreymoyar prestagjaldið síðani 2011.
Bergtórur Hjelm Bjerkhamar prædikaði yvir tekstin hjá Jóhannesi evangelisti kapitul 12 og ørindini 24 – 26, har Jesus talar um hveitikornið, sum doyr og ber ávøkst, og um at avnokta seg sjálvan og fylgja Jesusi. Bergtórur legði dent á takksemi og at minnast hendingaríkar Gudgivnar løtur í okkara lívi. Í hesum sambandi segði hann frá eini søguligari stórhending í Vági í mei mánaða í 1873, tá 13 bátar úr Vági fóru út at fiska ein góðveðursdag.
BÓRU BOÐ Í BÝ: Ógvusligt illveður brast sum eitt skot á bátarnar, og tað eina seksmannafarið fyltist og hálvdist. Men allir menninir vórðu bjargaðir inn í annan bát. Tey avvarðandi heima í bygdini høvdu mist alla vón um at síggja menninar aftur. Tað tók bátunum 15 tímar at rógva aftur til lands, og deyðamóðir og útlúgvaðir vunnu teir upp land vestanfyri á Vágseiði, har bæði var brim og ódnarveður. Tá fólkið í bygdini, sum ikki væntaði at síggja teir aftur, sá menninar, hugsaðu fleiri, at tey sóu teir í hamferð.
Bergtórur greiddi víðari frá, at tilburðurin hevði so stórt árin á fólkið í bygdini, at tað gjørdist siðvenja, at ársdagin á hvørjum ári, varð takkar- og minnisgudstænasta hildin í Vágs kirkju til minnis um stórhendingina, tá neyðstøddu manningarnar bóru boð í bygd.
Bergtórur viðgjørdi eisini í prædikuni, hvønn týdning í Kirkjan hevur havt fyri føroysku fólkasálina upp ígjøgnum øldirnar.


text:
Orð: Elias Blix
Lag: Knút Olsen
Týtt: Símun Mikal Zachariasen
1. Dagsins eyga sloknar nú,
og tað móti kvøldi líður;
náttin breiðir myrkrið út,
skuggin undan fjalli stígur.
Jesus, hjartans sól so bjørt,
ver mítt ljós, tá nátt er svørt.
2. Hvørja kvøldstund, tá ið eg
eftir dagsverk hvíld man leita,
kæri Jesus, varðveit meg,
tú vilt hjálp og trygd mær veita.
Jesus, sum mær alt ger gott,
ver mítt ljós á hvørji nátt.
3. Lýs tú yvir meg tín frið,
Jesus, sól og stjørna bjarta;
ver mítt ljós og hægsta mið,
verj meg móti myrkri svarta.
Stjørna, yvir húsi statt,
Jesus, ver mítt ljós í nátt.
4. Tá ið lívið sloknar út,
og eg undir mold man sova,
lýs mær tá, mín góði Guð,
– eg skal tær í ljósi lova.
Myrkurs veldi hvørvur brátt,
Jesus, lýs í deyðans nátt.


text:
- fyrr: 554 Mhz (kanal 31, pol.H) -
Á Nólsoynni - nú: 578,0 Mhz (kanal 34, pol.H)
Á Klakki - 554 Mhz (kanal 31, pol.H)
Á Oyrnafjalli - 530 Mhz (kanal 28, pol.H) -
Í Vági - 554 Mhz (kanal 31, pol. H) -
Um einki signal er á parti av sendinetinum, verður ofta kunning givin í teiginum "Ólag" omanfyri.
Antennur blíva veikari við tíðini, útiantennur mugu í flestu førum skiftast 5-8 hvørt ár fyri at geva gott signal!
Les meira við at trýsta á eina av yvirskriftunum til vinstru!
Kunning frá R2net:
Sjónvarpssendinetið hjá R2net fer at skifta til Mpeg4, sigur Petur Jacobsen, frá R2 Net Spf.
Øll nýggj sjónvørp kunnu móttaka Mpeg4 (sama sum Televarpið).
IKTUS sendir á tveimum rásum og onnur verður HD. Um onkur missir myndina, kann orsøkin vera, at rásirnar mugu leitast inn av nýggjum, ella at móttakarin ella sjónvarpið er eitt eldri model.
Nakrir móttakarar brúka eina løtu at finna myndina, so tað kann hjálpa at standa eina løtu á rásini.


text:
Føroysk flutningsvinna á breddan í Reykjavík
Stóra ráðstevnan Arctic Circle er í Reykjavík í hesum døgum, og føroyingar eru væl umboðaðir.
Stór føroysk luttøka á arktiskari ráðstevnu í Íslandi
Millum røðararnar eru Poul Michelsen, landsstýrismaður og Jógvan Fríðrikssson, bispur
Nýtt oljuævintýr nærkast eystan fyri Føroyar
Framleiðsluskipið Aoka Mizu hevur sett kós móti oljuleiðunum vestan fyri Hetland at taka ímóti fyrstu oljuni á Lancaster
Oljuprísur millum 10 og 200 dollarar
Oljugreinarar eru ójavnir á máli um komandi oljuprís. Hann er í góðar 80 dollarar og kann fara upp í loft ella kava í botn


text:
FM 2018 - Tætt á toppinum
Kappast var í FM í Einkultstarti fríggjadagin 5. oktobur. Aftur í ár lógu FM kappingarnar seint, men aftur í ár vóru súkklarar og fyriskiparar hepnir við veðrinum.
Meðan kappast varð í Býarsúkkling, vóru hvirlurnar nógvar, títtar og harðar, men tá bleiv súkklað í hjartanum av Havnini, har vindurin merktist, tó ikki sum hann vildi gjørt um súkklað bleiv niðan á eitt nú Sornfelli.
Fríggjadagin gekk leiðin nevniliga niðan á Sornfelli. Himmalin var bláður og hann var vestan í ættini. Tað var kalt, eitt sindur av kava kom niður á vegin, men hóast tað fóru kvinnur og menn avstað við góðum tresti.
Byrjað var við Effostøðina í Kollafjarðadali, og so gekk leiðin annars beint "upp í loft". Hesin teinur er royndur áður, so súkklarar vistu hvat teimum var í væntu.
Torkil Veyhe vann í fjør á hesum sama teini, men Torkil var heldur ikki við í Einkultstartinum, og tí var spenningur hvørt tað var Dávur Magnussen ella Helgi W. Olsen, ið gjørdist FM vinnari 2018 í Einkultstarti. Helgi vann silvur í fjør, og tað gjørdi hann so aftur í ár, men tað var tætt. Tað var ómetaliga tætt. Báðir tveir koyrdu og traðkaðu alt teir áttu, og wattmátarin vísti ógvuligani høg tøl, og tá samanborið var eftir kappingini, høvdu Dávur og Helgi traðka áleið lika nógv watt.
Sum sagt var lítil munur millum vinnaran og nummar tvey, og bert 11 sekund var munurin tá avtornaði.
Vit vita øll at Andrass Joensen er ómetaliga sterkur. Fyri bert tveimum vikum síðan vann hann sín bólk í einari stórari Ironman kapping í Amsterdam. Ein ómetaliga hørð kapping, og eftir at hava vant róliga í nakrar vikur, so var Andrass klárur aftur. Andrass kom á mál bert góðar tveir minuttir eftir vinnaran, og er hetta eitt sera flott úrslit hjá 55 ára gamla havnamanninum.
FM 2018, Úrslit Einkultstartur, menn:1. Dávur Magnussen, 28 minuttir 36 sekund2. Helgi W. Olsen, 28,473. Andrass Joensen, 30,504. Gunnar Dahl-Olsen, 32,13
5. Jan H. Olsen, 32,37
6. Jákup Petur Eliasen, 33,09
7. Jóhann Brend, 33,12
8. Áslakkur Nesá, 33,56
9. Bogi Kristiansen, 34,21
10. Uni Vitalis, 35,26
11. Henrik Kølleskov, 35,33
12. Tóri Thorleifsson, 36,43
13. Sigmund Olson, 37,53
14. Kári Simonsen, 44.05
15. Eyvind A. Hansen, 45,23
FM 2018, Úrslit Einkultstartur, kvinnur:
1. Elsa Berg, 40 minuttir 58 sekund
2. Annelisa Møss, 52,32


text:
VEGLEIÐING FRÁ SJÓVINNUSTÝRINUM
Skjalagoymsla
§ 2. Sambært ISPS kotuni (A10,1) skulu tey í stk. 2 nevndu skjøl vera goymd umborð í 5 ár.
Stk. 2. Ásetingarnar í stk. 1 umfata skjøl viðvíkjandi:
- Venjingum og royndum (training, drills and exercise)
- Verndarhóttanum og verndarhendingum (security threats and security incidents)
- Brotum á vernd (breaches of security)
- Broytingum í verndarstøði (changes in security level)
- Samskifti viðvíkjandi vernd (communications relating to the direct security of the ship such as specific threats to the ship or to port facilities the ship is, or has been, in).
- Innanhýsis skoðanum og endurskoðanum av verndarhendingum (Internal audits and reviews of security acitivities)
- Ávegis endurskoðanum av vágametingini (periodic review of the ships security assessment)
- Ávegis endurskoðanum av verndarætlani (periodic review of the ships security plan)
- Broytingum av einum og hvørjum slag, ið eru gjørdar við ætlanina (implementation of any amendments to the plan)
- Viðlíkahaldi, broytingum og royndum av allari verndarútgerð, sum er umborð, írokna royndum av “ships security alert system” (Maintenance, calibration and testing of any security equipment provided on board, including testing of the ships security alert system)
Stk. 3. Sambært ISPS kotuni (A 5,7) skulu øll skjøl viðvíkjandi DOS (declarations of security) vera goymd umborð í 5 ár
Verndarváttanir v.m.
§ 4. Verndarábyrgdarin umborð kann krevja eina verndarváttan frá eini havn, um tað í góðkendu verndarætlanini er ásett, at hetta er neyðugt, t.d. í sambandi við at ferma ella uppskipa vandamikil evni ella vandamiklan farm.
§ 5. Um havn heitir á verndarábyrgdaran umborð um at gera eina verndarváttan, skal verndarábyrgdarin umborð ganga áheitanini á møti.
§ 6. Verndarváttanin skal verða skrivað á einum máli, ið bæði fólk umborð og fólk á landi skilja.
§ 7. Skipið skal goyma verndarváttanirnar í í minsta lagi 5 ár frá tí, tær eru dagfestar.
Fráboðanir til Sjóvinnustýrið
- Navnið á skipinum, eyðmerkingartal, kallitekin, skipaslag og last
- Orsøkin til, hví skipið ikki sleppur at havnafasilitetinum, ella hví skipið verður víst úr tílíkum fasilitetum
Stk. 2. Um tað er viðkomandi, skal í fráboðanini eisini standa:
- Á hvønn hátt skipið ikki lýkur krøvini til verndartiltøk
- Nágreiniligar upplýsingar um hvørjar royndir eru gjørdar at hjálpa um tað, at skipið ikki lýkur verndartiltøkini, her ímillum møguligar treytir, ið eru settar skipinum á ferðini
- Hvørji havn skipið kemur úr, og hvagar skipið ætlar at fara. Í hesum nær skipið fór, og nær tað væntandi kemur til næstu havn
- Møguligar fyriskipanir til skipið, t.d. viðvíkjandi fráboðan um rutu
- Atkomuligar upplýsingar um verndarstigið, ið skipið er á í løtuni


text: Dopingtest hevur staðfest at bretska Heather Frederiksen á paralympiska EM í Íslandi í oktober hevði eina ov stóra nøgd av Salbutamol í kroppinum, og altjóða paralympiska nevndin hevur tí dømt hana í 6 mánaðar karantenu, frá tá av. Hetta er ein rættiliga stórur niðurskurður í dóminum í mun til tey tvey árini sum vanliga givin fyri doping, har IPC gevur niðurskurðin eftir øllum at døma tí at at talan er um astma-heilivág. Heather Frederiksen er eftir eina ferðsluvanlukku í 2004 rørslutarnað í høgra armi og beini. Hon vann 1 gull, 2 silvur og 1 bronsu á paralympisku leikir í Beijing í 2008, og fær nú vegna niðurskurðin luttikið eisini á paralympiska HM í Manchester í hesum mánaða. Les morethanthegames.co.uk


text: Amerikanski Michael Phelps hevur ikki kappast í 400 blandað, síðani hann eftir at hava sett heimsmet á OL í Beijing í 2008 segði, at hann ongantið fór at svimja ta greinina aftur. Nú valdi hann tó allíkavæl at svimja greinina á Pan Pacs 2010, við orðunum “I decided why not give it a shot. I really don’t have anything to lose“. Og gjørdist so í innleiðandi riðlunum triðskjótasti svimjari hjá USA við 4:15.38, aftanfyri Ryan Lochte á 4:08.77 og Tyler Clary á 4:09.20. Hann valdi ikki at svimja í B-finaluni.


text:
Hevur løgmaður gloymt krókarnar kring landið
politikkur12-10-2018 - 13:07 - Jóanis Nielsen
Enn merkir vanligi lønmóttakarin onki til 100-tals milliónirnar, sum fossa niður í landskassan frá ali- og fiskivinnuni.
Slagorðið hjá løgmanni, og sum javnaðarflokkurin helst vann valið uppá var, at nú skuldi ríkidømi havsins út í hvønn krók í landinum. Tað eydnaðist at tøla veljaran , men sannleikans tími er við at innheinta løgmann. Enn eru 100-tals milliónirnar ikki náddar út í nakran krók – heldur hinvegin.
Nú hevur samgongan sitið í 3 ár og kravt 100 tals milliónir meir inn frá ali- og fiskivinnuni og ætla sær meir enn, tí sum onkur teirra sigur, har er “skítfult” av pengum eftir.
Higartil hevur vanligi lønmóttakarin runt landið onga týðiliga broyting merkt til, at hesar 100 tals milliónirnar, sum fossa inn í landskassan frá ali- og fiskivinnuni, gera lívið hjá teimum lættari, sum lovað bleiv. Vanligi lønmóttakarin verður framvegis plágaður og undirdýktur við skattum og alsamt hækkandi og nýggjum avgjøldum.
Løgmaður, Høgni og Poul søgdu ikki fyri fólki, at teir fóru at hækka tinglýsingargjaldið, heilsutrygdargjald, inngjald til samhaldsfasta, avgjald til diesel og bensin, vegskattin, kringvarpsgjaldið, gjald til barsilsskipanina. Ætlaninr eru harumframt at hækka gjaldið til samhaldsfasta uppaftur meira.
Ríkidømi havsins, sum løgmaður og samgongan lovaðu at deila javnari og rættvísari út í hvønn krók og inn í hvørja stovu í landinum, steðgar upp onkustaðni. Tað fer aðrar leiðir, ella verður oyðslað burtur av samgonguni . Landskassin og socialisman eru ómettilig og tað er heldur hinvegin, at løgmaður, Høgni Hoydal og Poul Michelsen eru farnir út um landið eftir meir peningi til at fylla í stóra pott og aðrar grunnar, sum allarhelst ongin núlivandi føroyingur fær ágóðan av.
Brotin lyftir
Spyrjið Palliba og Marsanna, fiskimannin, sjúkrarøktarfrøðingin, námsfrøðingin, smiðin, timburmannin etc. Spyrjið heilsuverkið og starvsfólkini har, spyrjið tey sjúku og veiku og avvarðandi teirra, um tey merkja nakað til lyftir løgmans áðrenn valið, at ríkidømið skuldi út í hvønn krók í øllum landinum, inn í hvørja stovu.
Spyrji íbúgvarnar norðanfyri fjall um teir hava merkt nakað til 100 tals milliónirnar, sum fossa úr teirra øki, spyrjið á sjúkrahúsunum. Spyrjið tey, sum eru uppsteðgaði í heilsuverkinum.
Hendan samgongan hevur so ruddiliga ,enn einaferð avdúkað, at fyri tað um ein samfelagsbólkur, í hesum førinum ali- og fiskivinnan skulu rinda meir, so merkir tað sanniliga ikki, at vanligi skattgjaldarin sleppur bíligari. Samgongan/socialisman fær ongantíð nóg mikið av peningi inni. Hon leitar altíð eftir meir. Tað er ein náttúrulóg, ein veruleiki.
Eru vit á veg móti statskapitalismu ?
Ístaðinfyri at samfelagið hevur nøkur sterk vinnulívsfólk úti um landið, sum megna, duga og hava hug og árræði at skapa virksemi kring alt landið, so bendir nógv á, at hendan samgongan stevnir fram ímóti ultimativa aðalmálinum, ynskidreyminum við einum statskapitalisti, einum landsreiðaríi í Tinganesi . Er ætlanin, at vinnufyritøkurnar og arbeiðandi fjøldin skal reduserast til at verða skaffidjór hjá landskassanum? Bara so dánt yvirlivað, men helst ikki nógv meir enn tað ?
Vit hava sæð úttalilsir um, at ongin sjómaður skal tjena meir enn 400 tús. Kr. um árið. Verður hetta maximumlønin hjá sjófólki okkara í komandi landsreiðarínum hjá Høgna, Aksel og Pól ? Við hesi gongdini eru vit sterkt ávegis móti hesum. Tað er bara spurningur um tíð, hvussu leingi núverandi aktørar tíma at fáast við fiskivinnu undir hesum treytunum, haralt er ein peruvellingur og har allur vinningur yvir 400 tús. kr skal takast frá teimum. Tá verður klárt hjá Høgna, Aksel og Poul at stovna landsreiðaríið.
Sláið ring um borgarligu virðini og bjargið Føroyum undan socialismuni, sum er við at forkoma okkara fiskivinnu.
Elsebeth Mercedis Gunnleygsdóttur
løgtingslimur


text:
Adrian: Álit hevur givið sjálvsálit
ítróttur08-06-2018 - 09:49 - Jóanis Albert Nielsen
FSF: Góða gongdin hjá Adriani Rúnason Justinussen hevur verið ein hin størsta sólskinssøgan í føroyskum fótbólti í ár, og nú er HB-framherjin eisini tkin út til U21-landsdystin móti Finnlandi.
Ein av nýggju spælarunum á U21-landsliðnum til dystin móti Finnlandi fríggjadagin er glóðheiti Adrian Rúnason Justinussen, ið - sum ein annar kong Midas - hevur umskapað alt, hann hevur nomið, til gull hetta kappingarárið.
Álopsspælarin hevur spælt ein av høvuðsleiklutunum í HB-endurreisnini hjá Heimir Guðjónsson, og hevur veruliga fingið sítt gjøgnumbrot í bestu føroysku fótbóltskappingini í ár, eftir at hava sitið mest á beinkinum farnu árini. Hvat er hent?
- Tað er torført at siga. Heimir hevur víst mær álit, og tað hevur givið sjálvsálit. Og so er tað nokk bara stong inn í ár, meðan tað hevur verið stong út farnu árini, sigur Adrian við heimasíðuna hjá FSF.
Góða spælið fyri oddaliðið í Betri Deildini hevur verið ein av jaligu søgunum higartil hetta kappingarárið, og er heldur ikki farið afturvið borðinum hjá U21-landsliðsvenjaranum, Eli Hentze. Adrian fegnast eisini um at fáa møguleikan.
- Sjálvandi eri eg glaður fyri at vera við. At umboða sína tjóð er helst tað størsta fyri ein fótbóltsspælara. Nú savna vit okkum um fyrireikingarnar til dystin, og vit meta, at vit hava møguleikan at fáa eitt gott úrslit, sigur framherjin við góða sparkiteknikkinum.
U21-liðið má vera fleiri av stuðulsspælarunum í undankappingini higartil fyri uttan til dystin móti Finnlandi. Millum annað situr Meinhard Olsen, sum hevur skotið trý mál fyri Føroyar í hesari undankappingini, uttanfyri vegna leikbann. Adrian veit ikki, um hann fær spælitíð móti finnum, men hann hevur gjørt tað, hann kann fyri at gera vart við seg hesa vikuna.
- Tað er torført at siga, hvussu stórur møguleikin er fyri, at eg fái spælitíð. Men eg fari at gera mítt fyri at vísa venjarunum, at eg skal byrja inni fríggjadagin, men í síðsta enda eru tað teir, ið avgera, hvør byrjar.
Dysturin móti Finnlandi verður spældur á Svangaskarði, fríggjadagin klokkan 17.00. Ókeypis atgongd er til dystin.


text:
Orð: Nils T. Breiung
Lag: Ókendur
Týtt: Victor Danielsen
1. Um her vit allan heimin kunnu eiga
og góðs og stórar jarðir burtur leiga,
hvat er tað alt tó uttan tap og skarn
ímóti tí at vera eitt Guds barn!
2. Basúnin síðsta einaferð skal ljóða;
tá síggjast skal, hvør valdi lutin góða;
tá Kristi flokkur treystur standa kann,
men neyð og ræðsla hini grípa man.
3. Tá sól og máni út úr støðu vikast,
og jørð og himmal út við skundi strikast,
tá vera heimsins stóru illa hýrd,
tí tá skal brenna teirra ogn og dýrd.
4. Eitt heim eg eigi hátt í Himmalsølum,
eg fari skjótt úr hesum táradølum,
og tó at bylgjan brýtur hátt um stavn,
eg lendi skjótt tó í tí tryggu havn.
5. Mær Jesus atgongd vann til staðin fríða,
og skjótt so skal eg inn um portrið stíga,
og tá ið fyrst eg komin eri har,
eg gloymi skjótt alt stríð, á foldum var.
6. Og um eg her skal lítil, armur vera,
skjótt skal eg lívsins hvíta klædning bera;
lat heimin søkja hetta, sum er smátt!
Er Jesus mín, er alt í ævir gott.


text:
Región Miðjútland
Región Miðjútland (Danskt: Region Midtjylland) er ein av teimum fimm regiónunum í Danmark. Regiónin er ein fyrisitingarlig eind við høvuðsábyrgdini fyri heilsuverkinum, regionalari menning og fyri rakturinum av eini røð av almennum stovnum í Miðjútlandi.[1].
Región Miðjútland er landsins næststørsta región um hugd verður at fólkatalinum, har búgva 1.277.538 (2014) [2], og landsins størsta región, um hugd verður at víddini, sum er á 13.005.7 km². Regiónin hevur høvuðssæti í Viborg.
Regiónin hevði í 2010 eina fíggjarætlan á 25,2 mia. kr. og umleið 25.000 starvsfólk[3].
Bent Hansen (S) hevur verið formaður fyri regiónsráðnum síðan 2007. Hann varð afturvaldur á regiónsvalinum í 2009 við 72.665 persónligum atkvøðum.
Kommunur í regiónini[rætta | rætta wikitekst]
í Región Miðjútland eru tað 19 kommunur. Borgarstjórarnir fyri tær 19 kommunurnar og regiónsformaðurin eru tilsamans Kontaktnevndin (Kontaktudvalget) í Región Miðjútlandi.[4].
Við 24,45% ella 306.650 íbúgvum er Aarhus kommuna størsta kommunan í regiónini.[5]


text:
Ingi Samuelsen
13.02.2018 - 11:12
39 ára gamli usbekarin, Rakhmat Akilov, sum 7. apríl í fjør við nógvari ferð koyrdi inn í handilsgøtuna Drottninggatan í Stockholm í einum lastbili, jattar seg sekan í yvirgangi.
Í dag byrjaði rættarmálið móti manninum.
- Hann játtar seg sekan í yvirgangi, yvirgangsroynd og roynd at seta nógv mannalív í vanda, sigur sakførarin, Johan Eriksson.
Fimm fólk lótu lív undir álopinum, og 15 onnur vórðu særd.
Akilov hugdi burtur, tá við byrjanini av rættarfundinum vórðu vístar upptøkur av ruðulleikanum frá álopinum, tá hann koyrdi lastbilin inn í ein keypsskála. Upptøkurnar vístu lastbilin stinga út úr skálanum, meðan fólk á gøtuni skríggja og royna at hjálpa teimum særdu.
Tá ákærin Hans Ihrman fyrr í mánaðinum kunngjørdi ákærurnar í málinum, segði hann, at tey fara eftir at Akilov skal hava lívstíðardóm, skrivar Ritzau frá TT.
Í ákæruritinum verður sagt, at Akimov vildi ”skapa ótta í fólkinum sum heils” og ”noyða svensku stjórnina og svenska tjóðartingið at støðga svensku luttøkuni í altjóða tiltøkunum mótvegis Irak og Islamiskum Stati”.
Roknað verður við, at rættarmálið fer at varða til einaferð í mai mánaði,
Umframt ákærurnar um dráps og drápsroyndir, verður hann eisini ákærdur fyri at hava sett lívið hjá 150 fólkum í vanda.
Akilov hevði kannað fleiri torg og støð í miðbýnum í Stockholm undan álopinum, tá hann rændi ein lastbil og koyrdi hann inn í mannamongdina. Akilov hevur viðgingið, at hann framdi álopið, og hann hevur sitið varðhaldsfongslaður síðani.
Verji hansara sigur, at Akilov roynir at fáa ein tíðaravmarkaðan dóm.
Ákæran móti Akilov sigur eisini, at hann, áðrenn hann koyrdi inn í Drottninggatan, royndi at bresta eina bumbu. Bumban var fimm hylki við butangassi umframt skrúvum, knívsbløðum og nógvum øðrum hvøssum lutum.
Akæruritið vísir eisini á eina røð av umstøðum, sum peika á, at Akilov hevði áhuga fyri Islamiskum Stati. Hann hevur granska filmsbrot ið propaganda frá IS. Henn hevði eisini lisið nogv um kríggið í Sýria.
Í ákæruni verður Akilov lýstur sum ein ”einsamallur gerningsmaður”. Tað er tó óvist um hann hevur tosað við onnur um álopið.
Akilov kjattaði við ein annan, og sendi myndir til viðkomandi úr lastbilinum, sum hann brúkti til at koyra inn í Drottninggatan.
Storur áhugi er fyri rættarmálinum í Stockholm (Mynd: EPA)


text:
SØGAN ENDURTEKUR SEG!
Hví læra reyðu flokkarnir ongantíð at halda fingrarnar frá fiskivinnuni og detailstýra henni?
Einaferð var politikkurin, flakavirkir á hvørjum tanga. Síðani vóru politisk aliloyvi givin sum húsmannsbrúk, inntil heila molivittið for á húsagang, sum seinni tók við sær bankar og samfelag meira og minni, og nú er tað – Gud hjálpi okkum – byrjað aftur við politiskum økis- ella sokallaðum menningarkvotum.
REYÐIR FLOKKAR
Tað sær út til, at reyðir politiskir flokkar læra tað ongantið. Ikki at blanda seg upp í sjálva vinnuna og fríu kappingina um at vinna pengar inn til landið.
Tað gongur galið hvørja ferð, og tað skal ongin billa mær inn, at tað verður ørvisið hesuferð.
KAPPAST DAG OG NÁTT
Tann rætta vinnan kappast ikki bara innanlands. Hon kappast við alla vinnu í heiminum, dag og nátt, heilagt og gerandis. Her hevur tann almenna sentralstýringin ikki ein tjans í kappingini. Tað almenna liggur ikki vakið um náttina, og um hvussu næsti dagur skal eydnast og yvirlivast, sum fólkið í vinnuni ger og má fyri at yvirlivað.
TANN ÓNDA RINGRÁSIN
Líka mikið hvussu ein vendir og snarar sokallaðu økis- og menningarkvotunum, og hvussu nógvar nevndir verða settar, so eru hetta politiskar útlutingar, sum fara fram.
Tann ónda ringrásin, sum vit loksins komu burtur úr aftan á svára húsagangin fyrst í nítiárunum, ferð nú í gongd aftur. Tá ið fyrst gongd er sett á politiska útlutan, so steðgast ikki aftur. Øll vilja sjálvandi hava sama rætt til politiska útluting, tað sigur seg sjálvt.
Søgan hevur tað við at endurtaka seg, og tað fer hon tíverri eisini at gera hesuferð. Taparin verður aftur tann sami sum seinast, Føroya fólk.
TANN POLITISKA UPPGÁVAN
Politiska uppgávan er ikki í einkulheitum at siga, hvør skal hava kvotur ella ikki. Uppgávan hjá politiska mynduleikanum er at gera skipanir og skapa karmarnar og syrgja fyri at hava stabilitet og reglur fyri, hvussu vinnan sjálv kann húsast. Eisini at syrgja fyri, at úrtøkan kemur øllum landsins íbúgvum til góðar.
Tað er tann veruliga politiska uppgávan.
SONEVNDUR LIBERALUR FLOKKUR
Tað almenna skal halda sínar fingrar burtur frá at detailstýra vinnilívinum. Tað gongur heilt vist galið, og sporini ræða.
Tað sær tíverri út til, at teir reyðu flokkarnir læra tað ongantíð. Ein sokallaður liberalur flokkur heldur hondina bæði yvir og undir teimum reyðu. Hann kann ikki hava tað gott, sum tikið verður til.
EDMUND JOENDEN
Løgtingsmaður fyri Sambandsflokkin


text:
Jarðfeingi skrivar á heimasíðuni, at í maimánað raktu arbeiðsmenn í Eysturoyartunlinum brádliga við heitt vatn Toftamegin rundkoyringina. Sagt verður, at økið, har rúkandi vatnið varð funnið, er áleið 425 metrar frá rundkoyringini ímóti Rókini.
Ein stutt filmsupptøka, sum arbeiðsmenn í tunlinum hava tikið upp og Hjalmar Suni Juul hevur lagt út, vísir, hvussu vatnið rýkur og møguliga eisini kókar, innan hildið varð fram við vegarbeiðinum.
Sambært arbeiðsmonnunum hendir sama fyribrigdi aftur umleið 10 metrar longur inn ímóti Toftum. Hesa ferð er vatnið tó meiri runut, verður sagt. Jarðfeingi sigur á heimasíðuni, at enn er ikki møguligt at siga meira um fyribrigdið við heitu keldunum á botninum í Eysturoyartunlinum, men kanningar eru í gongd.


text:
24. Mar 2018
Undan dystinum á Tvøroyri í dag, sá hendan uppgávan ikki sørt møtimikil út. Óvist var um okkara dreingir yvirhøvur fingu mannað lið, nú fleiri av stuðulsleikarunum ikki vóru tøkir, men hóskvøldið frættist, at suðringarnir høvdu játta at leika 9 ímóti 9.
22. Mar 2018
Altjóða Down Syndrom-dagur er í dag, 21. mars, og kvinnurnar hjá 07 Vestur markeraðu dagin, eins og túsundtals onnur, við at mála neglirnar bláar.
20. Mar 2018
Eins og í 2013, kom 07 Vestur seint úr pottinum og fingu útidyst á Skála í 1. umfari í kappingini um Løgmannsteypið. Dysturin verður flaggdagin, 25. apríl.
17. Mar 2018
Tað var sera sparið við málmøguleikum á Dungasandi í dag. Ken legði 07 Vestur á odda, men við einum brotsparki í hvørjum hálvleiki, vunnu Suðringar dystin í dag 2-1.
16. Mar 2018
Kvinnurnar spældu sín triðja venjingardyst í gjárkvøldið, og á Argjum móti AB, vunnu tær 4-2, hóast heimaliðið var vælskipa. Tríggjar vikur eru til kappingarbyrjan.
16. Mar 2018
Í morgin, leygardagin, kl. 16, verður fyrsti heimadystur okkara. Okkara menn skulu til at byggja uppá javnleikin á argjum, í spennandi uppgerð á Dungasandi, har suðringar, TB/FC Suðuroy/Royn, koma á vitjan.
15. Mar 2018
Málskjúttin móti AB sunnudagin, Gilli Samuelsen, gjørdi undan kappingarbyrjan leigusáttmála við 07 Vestur. 19-ára gamli framherjin skal spæla við 07 Vestur hetta kappingarárið.
15. Mar 2018
Í kvøld, bert fáar tímar undan at flytingarvindeyga lukkar, hevur 07 Vestur gjørt sáttmála við 18-ára Oskar í Haraldstovu Weihe úr Sørvági. Oskar er uppvaksin í 07 Vestur, men spældi í fjør við B36.


text:
Tað verður alsamt lættari hjá lastbilasjafførum at koyra langar túrar við livandi djórum í lastini uttan tað eftirlitið sum lógin krevur fyri at tryggja at djórini ikki pínast.
Altinget.dk skrivar, at talið á langum flutningum av djórum, serliga grísum og neytum, er vaksið ógvusligt, samstundis sum játtanin til eftirlitið er minkað við 36 prosentum.
Sjafførarnir skulu føra logbók tá túrurin tekur meira enn 8 tímar. Í juni í ár hevur Fødevarestyrelsen meldað 66 mál um flutning til politiið.
Men frá 2015 til 2018 er talið á flutningum vaksið við 25 prosentum samstundis sum játtanin til at hava eftirlit er fallin við 36 prosentum, skrivar miðilin.
Bæði talsfólk fyri djórarverndarfelagið og politikarar øtast.
Um tú veitst okkurt, sum VP ikki veit - skriva so til vp@vp.fo


text:
Menningin av Talgilda Samleikanum sett í gongd
Farið verður nú í gongd við at menna Talgilda Samleikan
Í sáttmálanum við samtakið Klintra/Føroya Tele varð avtalað, at tað fyrsta sum skuldi gerast, var ein sokallað ‘løsningsverifikatión’, har tilboðið hjá Klintra/Føroya Tele var kannað í smálutir. Hetta arbeiðið er nú liðugt, og í dag hava partarnir hitst at markera, at farið nú verður undir sjálva menningina av loysnini. Hetta arbeiðið fer at taka eitt gott ár, og væntandi verður klárt at flýggja talgildar samleikar út til føroyingar, fyrsta ársfjórðing 2019.


text:
4 skiparar - allir ættaðir úr Sandavági - verða skiparar á nýggjastu skipunum hjá MAERSK
vinna31-08-2017 - 22:16 - Jóanis Nielsen
DSME Shipyard byggir nøkur av heimsins størstu skipum.
Í løtuni hava teir sáttmála um bygging av 11 skipum til MAERSK-reiðaríðið, øll skipini eru eins og kunnu taka 20.568 bingjur, sum eru 20 fót.
Tað merkisverda er, at teir sum verða skiparar á trimum av skipunum, allir eru ættaðir úr Sandavági og allir eru teir skyldmenn - teir eru JógvanArni í Haraldstovu Petersen, Jógvan Petersen, Jon Edvard Petersen og Max Degn í Haraldstovu.
MAERSK hevur yvirtikið trý skip, næsta skipið til MAERSK verður MILAN MAERSK, tað skal latast MAERSK ½ september, skiparar verða JógvanArni í Haraldstovu Petersen og Jógvan Petersen.
Jon Edvard verður skipari á MONACO MAERSK sum verður latið fyrst eftir MILAN MAERSK og Max Degn í Haraldstovu verður skipari á tí eina skipinum, hvat navn tað fær vita vit ikki beint nú.
Sí myndirnar niðanfyri.


text:
Jól á Neystavegi 3
Mánadagin 18. desember frá kl.18.00-21.00 fært tú møguleikan at koma á gátt í hugnaligu húsunum hjá Magninu og Rasmusi Olsen, á Neystavegi 3, í Streymnesi.
Vit eru í jólahýri og hava prýtt húsini innan og fara at selja ymiskt heimagjørt. Endamálið er, at skapa góðan hugna og gleða fólk, men vit vilja eisini stuðla ætlanini um nýtt kirkjuhús við eini peningagávu.
Kostnaður fyri at koma á gátt henda dag er 20 kr./persón. Tá er kaffi/te og smákøkur afturvið íroknað.
Vit ynskja at børn koma saman við vaksnum.


text:
Jan Müller
10.12.2017 - 21:49
Tað var í 1977, at bretska oljufelagið BP fann eina av heimsins størstu oljukeldum, Clair, sum verður mett at goyma upp til 10 mia. tunnur av olju. Henda keldan liggur bert fáar kilometrar frá føroyska markinum. Nú 40 ár seinni arbeiðir BP, sum er fyristøðufelag, við at taka í brúk kolveltandi nýggja tøkni, sum fer at skapa nýggjar møguleikar á hesum stóra oljufeltinum. Talan er um slóðbrótandi 4D seismiska tøkni, sum skal hjálpa BP at skilja betur og økja um oljugoymslurnar í undirgrundini. Tøknin kann eisini koma sera væl við hjá BP aðrastaðni í heiminum. Talan er um at fáa nógv betri og sjónligari seismisk data til vega, sum kunnu fáa stóran týdning fyri torskild oljufelt so sum Clair.
BP hevur ment nýggju tøknina saman við oljufeløgum so sum Shell, ConocoPhillips og Chevron.Úrsltið av tøknimenningini verður tøkt tíðliga í komandi ári.
Clair oljukeldan fór undir framleiðslu í 2005 við fyrstu útbyggingini ætlað at fevna um 300 mió. tunnur av olju og aðru útbyggingini nevnd Clair Ridge við 640 mió. tunnum.
Arbeitt verður við at fara undir fleiri útbyggingar á hesum feltinum, og tí kemur 4D seismikkurin sera væl við.


text:
Heldin heldur Talgildu Føroyum saman
Heldin er ein tryggur samskiftispallur, sum ger tað lætt og skjótt at knýta KT-skipanir saman, samstundis sum trygdin og próvfesti er eins gott sum í verandi manuellu mannagongdum.
Heldin er ikki bert ein KT-skipan, tí talan er um eitt tøkniligt undirstøðukervi og fyriskipanarligur karmur sum ger tað møguligt at hava trygt, skipað og bronglað dátusamskifti. Heldin tekur sær av dátum sum verða fluttar millum telduskipanirnar hjá stovnum og fyritøkum. Tú kanst hugsa um Heldina sum eitt postverk sum ber brøv millum tveir partar uttan at kanna innihaldið í brøvunum, og syrgir fyri at brøv ikki verða send til óviðkomandi.
Myndin omanfyri vísir, hvussu Heldin er samansett, og hvussu luttakarar eru knýttir í Heldina. Hvør luttakari hevur sínar egnu KT skipanir, sum eru teknaðar sum kassar ovast á myndini. Hesar verða knýttar í Heldina gjøgnum ein trygdarambætara umvegis ein millumambætara. Miðambætarin virkar sum eitt umsetandi lið millum skipaninar og trygdarambætaran. Sirkulin á myndini ímyndar hvar samskiftið fer fram, og hóast tað er teknað sum ein sirkul, so fer samskifti fram umvegis bronglaðar tunlar beinleiðis millum tveir luttakarar. Kassarnir til høgru eru kjarnukomponentar, sum halda skil á hvør er hvør í Heldini og senda sertifikatir út til luttakararna, so at bronglaða samskiftið er trygt. Niðast eru dømi um ymiskar borgaratænastur, sum kunnu knýtast í Heldina. Niðast til høgru er lyklamiðstøðin fyri samleikaskipanina, sum koyrir í Heldini. Samleikaskipanin er bundin í Heldina, og verður brúkt til at logga á, men er ikki ein innbygdur partur av henni.
Fylgandi mynd vísur hvussu samskifti millum tveir partar fer fram. Ein brúkari innritar í KT skipanini á stovninum hjá sær. Hendan skipanin koyrir vanliga á lokalum dátugrunnum, men tá tað er neyðugt at heinta dátur frá øðrum, so setur KT skipanin seg í samband við trygdarambætaran á staðnum við einum fyrispurningi. Hesin trygdarambætarin spyr inn til Heldardepilin, hvar fyrispurningurin skal sendast til. Heldardepilin hevur eitt yvirlit yvir allar tænasturnar á Heldini, og svarar aftur við adressuni hjá móttakaranum. Síðan setur tann lokali trygdarambætarin seg í samband við trygdarambætaran (TA) hjá vevtænastuveitaranum, og sendir fyrispurningin inn. TA hjá vevtænastuveitaranum sendur fyrispurningin víðari til millumambætaran, sum umsetir fyrispurningin so at KT skipanin hjá veitaranum skilur hendan. Svarið fer aftur hinvegin, og endar á skerminum hjá brúkaranum. Tann stóri grøni kassin vísur hvar Heldin hevur ein leiklut.
Upprunin til orðið
Ein held er ein klingra av veðrahorni ella viði, ið frá gamlari tíð hevur verið brúkt at bera hoyggj. Reip verða knýtt í heldina og bundin um byrðuna, sum soleiðis hongur saman. Við eini held ber til at bera meiri.
Hugtøk í Heldini
Sum við einari hvørjari tøkniligari skipan, eru fleiri hugtøk í Heldini, sum skulu skiljast fyri at skipanin kann virka optimalt.
Vevtænasta
Fyri at allir dátugrunnarnir skulu kunna dátusamskifta, er neyðugt við einari vevtænastu, sum kann knýtast upp í Heldina.
Luttakari
Ein luttakari er ein myndugleiki, virki ella felag, sum hevur knýtt eina ella fleiri KT skipanir í Heldina, fyri at kunna fáa og lata upplýsingar millum aðrar luttakarar. Luttakari er felagsheiti fyri vevtænastuveitarar og vevtænastubrúkarar.
Vevtænastuveitari
Tá ein luttakari eigur eina vevtænastu, sum umsitur dátur sum aðrir myndugleikar kunnu umbiðja, verður hann umrøddur vevtænastuveitari. Hetta er til dømis tá Fólkayvirlitið eigur dátur um persóntøl og bústað á einari vevtænastu, sum eitt nú Taks skal hava atgeingi til fyri at kunna útvega einum borgara ársuppgerð.
Vevtænastubrúkari
Tá ein luttakari hevur eina skipan, sum kallar eina vevtænastu hjá einum vevtænastuveitara, verður hann umrøddur vevtænastubrúkari. Hyggja vit aftur at døminum við Fólkayvirlitinum og Akstovuni, er Akstovan í hesum førinum vevtænastubrúkari, tí hon skal heinta dátu frá Fólkayvirlitinum.
Alt hetta merkir, at tá tú flytir bústað, fært tær nýtt telefonnummar, ella XX, so skalt tú nú bert siga Fólkayvirlitinum frá, og ikki eisini bankanum, Akstovuni og so framvegis.


text:
Røður og myndir frá hátíðardegnum við Stórá
TB | 01/05/12
Tvøroyrar Hornorkestur, undir leiðslu av Trónduri Enni løgdu fyri við framúr góðum horntónleiki, tá Tvøroyrar Bóltfelag kundi hátíðarhalda innvígingina av nýggja vøllinum við Stórá sunnudagin. Karmarnar vóru teir bestu inni í ítróttarhøllini í Trongisvági, so avgerðin um, at flyta tiltakið frá nógva regninum, inn undir lonina á høllini, var løtt at taka. Fyrst á skránni vóru røður, og síðani var leskiligt ábit at fáa, aftur við einum kaffimunni, áðrenn farið var vestur á nýggja leikvøllin, har elsti limur í TB, Kristian Olsen sparkaði fyrsta sparkið. Dagurin var sera væl eydnaður, tá man hugsar um veðrið, og vit leggja her røðurnar út, umframt frálíkar myndir, sum Bjarni Nygaard hevur tikið.
Heilt fitt av fólki hevði leitað sær vestur til Trongisvágs sunnudagin, og hóast keðiliga veðrið fyrr um dagin, eydnaðist tiltakið rættuliga gott. Avgjørt bleiv at flyta tiltakið inn í høllina, tí nógva regnið hevði órógvað ov nógv, um tiltakið var hildið vesturi við sjálvan vøllin, sum ætlað var upprunaliga.
Fyrireikararnar gjørdu skjótt av, og tað gekk, sum eftir ánni, tá fyrst horntónleikurin byrjaði at ljóma. Fleiri og fleiri fólk komu inn í høllina at lurta, og eftir nøkur løg frá Tvøroyrar Hornorkestur, kundi fyrsti røðari byrja.
Jens Johannesen, formaður í Mentanarnevnd Tvøroyrar Býráðs legði fyri, og hansara røða verður endurgivin niðanfyri.
Góðu leikarar, áskoðarar, tvørafólk, suðuroyingar og gestir annars.
Fyri 120 árum síðani, tóku menn lógvatak saman, og stovnaðu TB. Tværå Boldklub, seinni Tvøroyrar Bóltfelag. Hetta vóru ungir menn, sum komu aftur av lestrarferð í Danmark, og høvdu fingið hesa ítróttargrein í viðførið til Tvøroyrar. Spælt varð á hóskandi økjum, og til seinast varð Sevmýri valt til stadion á Tvøroyri. Seinni hava so fleiri hugskot verið frammi, hvar ein nýggjur vøllur skuldi liggja. Sjálvur helt jeg, at grótbrotið var tað besta staðið, og so var tað kortini Sevmýri.
Men hetta tóktist ov dýrt, so hetta vakra økið fram við Stórá varð valt.
Tað er mær ein gleði, at kunna heilsa tykkum, við hesum nýggja vølli, og jeg eri sera takksamur fyri, at verða boðin at siga nøkur orð, býráðsins vegna.
Eitt fótbóltslið sum TB, tey róp hoyrast hvøll, yvir dalar, firðir og Føroya fjøll. Vit fylgjast við teimum í eyst og í vest, og vón okra vera skal, at TB er best – Hesin sangurin hjá Marner Lisberg rann fram fyri meg, og haldi je, at um Marner slapp at siga tað umaftur, so hevði hann sagt Trongisvágsfjøll 🙂 Sangurin eitur TEIR FRAMSKYGDU, og tað kann sigast, at okur á Tvøroyri eiga fólk, sum eru framskygd, bæði vinnuliga og ítróttarliga.
Tá okur nú hava Føroya flottastu ítróttarhøll herinni, samsvarar tað væl, at okur eisini hava Føroya flottasta fótbóltsvøll her á staðnum. So okur vóna, at glæsiligar tíðir liggja fyri framman.
Tvøroyri hevur fingið ein nýggjan og frálíkan vøll inni í hesi vøkru náttúruni við Stórá í Trongisvági. Navnið – Við Stórá – haldi jeg passar sera væl, so lat okkum bara taka tað til okkum. Arbeiðið, sum her er gjørt, kunnu okur nú øll fegnast um. Hetta er væl úr hondum greitt, og skulu teir, sum hava staðið fyri hesari verkætlan, saman við Suðuroyar Ítróttardepli, hava stóra tøkk uppiborna.
Jeg dylji ikki fyri, at jeg eri TB-ari við stórá T.
Jeg havi sjálvur slitið mínar barnaskógvar á grúsvøllinum á Sevmýri, og er tað við eitt sindur av sorgblídni, at okur mugu siga Sevmýri farvæl.
Men í dag siga okur góðan dag við nýggja vøllin við Stórá. Har úti hava okur vunnið mangt meistaraheitið, og skal vón mín vera, at tá okur nú skriva ein nýggjan kapittil í søgu felagsins, at TB fer at finnast millum fremstu lið í deildini framyvir. Tað kemur tó ikki við at sita hendur í favn, nei, her má kempast fyri hvønn bólt í hvørjum dysti, serliga, um tú vil gerast meistari.
Tað eru nú 25 ár liðin, síðan okur vóru meistarar í bestu deildini, men okur eiga ein góðan, frískan og talentfullan ungdóm, so hesum eri jeg ikki bangin fyri. Fyrr ella seinni náa okur toppin. Okur skulu upp á tindin aftur, tað er okra mál.
Havi eisini sitið eitt mannaminni í nevnd hjá TB, so jeg veit, hvussu strævið tað er, at arbeiða í nevndunum. Heldur ikki hesum beri jeg ótta fyri, tí okur eiga menn og kvinnur, sum kunnu bróta upp ermar, og vilja TB alt tað besta. Okur eru von at standa saman, tá á stendur. Jeg hopi, at okur øll fáa gleði av hesum vølli, og enn hugaligari verður tað, tá okur fáa nýggja TB húsið við áskoðaraskýli.
Í dag skulu okur so spæla okra fyrsta heimadyst í bestu deildini móti ÍF, og vóni jeg, at okur fáa ein góðan og vælleiktan dyst í dag. Og sjálvandi vildi tað verið stuttligt, um TB so eisini vann í dag.
Tykur skriva í øllum førum søgu í dag. Góða eydnu!
Við hesum fáu orðum, fari jeg at ynskja øllum á Tvøroyri og í Suðuroynni, hjartaliga tillukku við nýggja vøllinum við Stórá, og fyri kommununa fari jeg at takka fyri gott samstarv við teir aktørar, sum hava gjørt hesa verkætlan til veruleika. Ynski øllum ein góðan dyst í dag!
lat okkum rópa eitt trýfalt hurra fyri TB!
TB longi livi!!
Seinni røðari, var formaðurin í Tvøroyrar Bóltfelag, Andre Dalfoss, og hansara røða verður sjálvandi eisini endurgivin.
Góðu tykur øll
Fyrst og fremst, vil jeg siga, at jeg eri ómetaliga stoltur av, at jeg, sum formaður, sleppi at siga nøkur orð í sambandi við hesa stóru og søguligu løtu.
Men áðrenn jeg byrji at tosa um henda stásiliga nýggja vøllin, vil jeg gjarna siga eitt sindur um okra fótbóltsøgu, sum byrjaði á Sevmýri. Men hvar skal man byrja. Orð eru fátøk, tá man hugsar um, hvussu nógv Sevmýra hevur havt at siga. Tá fólk hugsa um kendu føroysku ítróttarøkini í Gundadali, við Djúpumýru, so hugsa tey so sannuliga eisini um Sevmýri.
Okur tvørafólk fara aldrin at gloyma, hvussu stóran týdning, Sevmýra hevur havt fyri okum her á staðnum. Fá eru tey av okum, ið aldrin hava spælt ella hugt eftir fótbólti á Sevmýru.
Fyrsti dystur móti øðrum felagi, ið leiktur varð á Sevmýri, var móti HB, 5. juni 1909. Dysturin endaði 2-2. TB vann Von Mehren steypið á fyrsta sinni í 1911 í dysti móti HB, og í 1914 til ognar.
Fyrsta steyp, sum føroyingar nakrantíð hava kappast um!
TB vann eisini Bulldog steypið til ognar í 1932, tá teir trý ár á rað prógvaðu, at teir vóru bestir í landinum.
Í 1943 kom fyrsta føroyameistaraheitið til høldar, og tey eru blivin sjey í tali. Óteljandi steyp eru komin í steypaskápið á Sevmýru síðani tá, og tað fer at taka ov langa tíð at ramsa øll hesi framúr avrik upp. Men Sevmýra hesur sanniliga verið eitt stað, sum øll onnur lið hava óttast at vitja.
Seinnu árini hevur verið tungt at verið TB- ari, og tað, at Sevmýra ikki longur kundi nýtast, var sum ein vátur vøttur í andlitið á okkum trúføstu TB-arum. Men nær hava okur, her á staðnum nakrantíð givið upp? Nei nemliga, aldrin! Sum fuglurin Fønix, reisir TB og Tvøroyri seg enn einaferð!
Sevmýra fekk tó eitt hóskandi farvæl, og kring leikvøllin og á TB húsinum, hanga enn skilti, ið sýna, hvussu nógv Sevmýra hevur havt at týða fyri okum – og altíð fer at gera tað. Seinasti dystur hjá besta liðnum nakrantíð á heilaga katedralinum, ið okur kenna sum Sevmýri, varð leiktur 16. oktober 2010.
Men…Nú standa okur so her í dag. 29. apríl 2012. Ein nýggjur partur í søguni hjá TB – og vónandi og væntandi eisini føroyskari fótbóltsøgu – fær sína byrjan. Eftir at hava leikt eitt heilt ár í grannabygdini Hvalba, hvørs íbúgvar hava verið okum sera, sera gestablíðir, nakað sum okur eru sera takksom fyri, og eftir at FC Suðuroy hevur sýnt okum stóra vælvild, við at læna okkum teirra vøll, er bíðitíðin úti.
Tíðin er komin til, at TB aftur fær eitt heim! Sevmýra fer altíð at vera ein partur av okra stoltu søgu, men nú eitur heim okra – Við Stórá. Okur hava bíðað longi, men í dag eru okur øll glað.
Sum formaður í TB, vil jeg takka øllum, ið hava gjørt hetta nýggja takið í søgu felagsins møguligt, fyri teirra óføra stuðul. Mín vón er tann, at hesin vøllurin fer at síggja eins nógvar sigrar og stórfingnar løtur, sum Sevmýra longu hevur gjørt tað.
Fyrstu gestir okra her við Stórá eru úr Fuglafirði, og ÍF skal verða hjartaliga vælkomið at halda hendan stórfingna dagin saman við okum. Okur vænta ein skarpan gang frá vælleikandi fuglfirðingunum, men okur fara at gera alt fyri, at hesin dagur á allar mátar gerst okra.
Jeg vil at enda heita á øll, um at rópa eitt trýfalt hurra fyri aldursforsetanum í føroyskum fótbólti!!!
1000 takk fyri
Nakrar myndir frá degnum, tiknar av Bjarna Nygaard


text:
Ein stórur partur av valboðskapinum hjá Donald J. Trump til forsetavalið í november 2016 var, at USA bleiv so dyggiliga snýtt, tá tað kom til altjóða handilsavtalur. USA hevur í dag, og hevur í nógv ár havt, eitt stórt hall á handilsjavnanum. Hetta merkir, at USA innflytir fyri væl størri upphædd, enn USA útflytir fyri. Í einum valstríði kann vera lætt at selja hetta hall sum nakað ræðuligt. Men um tað nú er so ræðuligt at hava hall á handiljavnanum, er ikki altíð so líkatil at svar
Vísindavøkan vakti minnir um ein virknan fiskivinnubý
Tað, at Vísindavøkan, sum Granskingarráðið hevur skipað fyri seinnu árini, hesaferð varð hildin í Sjóvinnuhúsinum á Vestaru...


text:
14 av 15 meðarbeiðarum søgdu upp, tá teir fingu at vita, at arbeiðspláss teirra í donsku Geodatastýrinum skuldu flytast úr Keypmannahavn til Aalborg. Hetta hevur havt við sær, at ætlanin um at dagføra og talgilda grønlendsku sjókortini er seinkað í
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
Madagaskar er úti fyri eysturstrond Afrika. Alt síðan frumøld hevur oyggin verið avbyrgd frá øðrum londum, og tí eru plantur og dýr her, sum ikki eru nakra aðrastaðni í heiminum. Flestu fólk í Madagaskar eru bøndur, sum hvørt ár rudda sær eitt stykki at velta í. Týdningarmesta útflutningsvøran er vanilja, ið verður nýtt til ís, koladrykkir og køkubakstur. Siður er, at konufólkini hava prýðiligt og margbroytt hársnið, ið vísir, hvørji bygd tey eru úr.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Antananarivo
Vídd: 587.040 km2
Fólkatal: 21.281.844
Alment mál:
malagasi og franskt
Átrúnaður:
kristindómur 41% aðrir 59%
Stýrirlag:
fleirflokkaskipan
Gjaldoyra:
malagaskiskur ariary (MGA)


text:
Tag Archives: 2015
Master í IKT (informations og kommunikations teknologi)
Norðurlendska samstarvi, sum Fjarlestrardepilin er knýttur at, bjóðar nú út nýggja master útbúgving í IKT (informations- og kommunikations teknologi).
Leisure Management
Breitt úrval av norskum útbúgvingum og skeiðum sum fjarlestur
Á heimasíðuni hjá nki-nettstudier er eitt breitt úrval av fjarlestrar-útbúgvingum og skeiðum. Talan er um útbúgvingar og skeið innan nógv ymisk øki og á ymiskum støði.
Útbúgving innan klædnamóta og stíl
Námsfrøðiligt hjálparfólk
Talan er um eina útbúgving, ið gevur tær førleikar at arbeiða sum hjálparfólk innan námsfrøðiliga økið.


text:
Fiskimálaráðið: Í sambandi við uppsjóvarráðstevnuna Pelagisk Arena í Bergen í dag, hevði Høgni Hoydal, fiskimálaráðharri, fund við sín norska starvsbróður Per Sandberg, har teir báðir fingu høvi til at umrøða áleikandi mál landanna millum.
Serstakliga umrøddu teir føroyskt landingarbann uttanlands og komandi strandarlandasamráðingar um svartkjaft, norðhavssild og makrel.
Fiskimálaráðharrarnir báðir vóru samdir um, at Føroyar og Noreg hava fleiri týðandi mál at samstarva um, báðum londum at gagni og fer norski fiskimálaráðharrin tískil eftir ætlan at vitja Føroyar í næstu framtíð.
Á uppsjóvarráðstevnuni hittust høvuðsleikararnir í norsku fiskivinnuni, umframt fiskimálaráðharrarirnir báðir, har Høgni Hoydal hevði eina framløgu um nýggju føroysku sjófeingislógina og tær framtíðarhugsanir, ið liggja í sjálvari nýskipanini.
Um tú veitst okkurt, sum VP ikki veit - skriva so til vp@vp.fo


text:
Mississippiá
Mississippiá er, tá ið greinin Missouriá verður uppíroknað, longsta á í heiminum, 7000 km. Missouriá kemur heilt vestan úr Klettafjøllum. Um várarnar, tá ið tað fer at toya í fjøllunum, er ofta so nógv vatn í henni, at áin tekur ikki ímóti, men fer yvir bakkarnar og ger stóran skaða. Til at forða fyri hesum hava teir nú grivið fleiri stórar gryvjur frá ánni og gjørt byrgingar í støðum.
Ein onnur grein hjá Mississippiá er Ohioá, sum kemur eystanífrá, hon førir eisini heilt nógv vatn við sær. Í hesa á rennur aftur ein á, sum eitur Tennesseeá.


text:
Spurningar til valevnini 2011 um sekularisering
Sum eitt felag, ið millum annað vil arbeiða fyri sekularisering, hava vit, nú val er í hondum, sjálvandi áhuga í at vita, hvørjar meiningar tit valevni hava viðvíkjandi hesum máli. Tí vilja vit her spyrja tykkum nakrar ítøkiligar spurningar um mál, vit meta hava týdning í sambandi við sekularisering. Til ber at býta spurningarnar upp í høvuðsevnini “Fólkakirkjan” og “Fólkaskúlin,” tí vit meta, at júst í sambandi við hesar stovnar hevur vantandi sekularisering neilig árin á okkara samfelag.
Til ber at svara spurningunum við tali á einum stiga frá eitt til fimm, har tølini merkja:
1: Nei, og eg fari at arbeiða ímóti tí
2: Nei
3: Veit ikki/Hvørki fyri ella ímóti
4: Ja
5: Ja, og eg fari at arbeiða fyri tí
Hesin talstigi loyvir tykkum at hava eina ideologiska støðu til eitt evni, samstundis sum tit kunnu velja, hvørt tit siga, um tit ætla at arbeiða fyri/ímóti nevnda málinum.
Tit eru eisini vælkomin at skriva tykkara egnu viðmerkingar aftur at tí talinum, tit seta sum svar til hvønn einstakan spurning.
At enda stendur tað tykkum sjálvandi frítt at lata einstakar spurningar ella allar standa ósvaraðar. (more…)


text:
Sverri Egholm
22.03.2018 - 17:12
Ítróttur > Ítróttur > Flogbóltur
Vegna vánalig floglíkindi lendi SAS ikki í dag, og tí hevur verður neyðugt at broyta dystarskránna í morgin, fríggjadagin, tí Luxembourg var við hesum flúgvaranum. Flýgvarin verður vantandi ikki í Føroyum fyrr enn klokkan 16:45 í morgin, fríggjadagin.
Føroyar og Ísland eru ásett at spæla klokkan 19:00, og hetta verður ikki broytt, men dysturin millum Skotland og Luxembourg, sum skuldi vera klokkan 16:00, verður ístaðin leiktur klokkan 21:00, ella beint eftir dystin millum Føroyar og Ísland.
Føroyska liðið hevur sína seinastu venjing klokkan 15:00 í dag fram til 16:30, og síðani verður farið á Hotel Føroyar at fyrireika seg til dystin í morgin.